|  |  |
| --- | --- |
| Grb Nisa_1.gif | **ГРАД НИШ – СКУПШТИНА ГРАДА НИША** |
| logo.gif |
| **ПРВЕ ИЗМЕНЕ И ДОПУНЕ**  **ПЛАНА ГЕНЕРАЛНЕ РЕГУЛАЦИЈЕ**  **ПОДРУЧЈА ГРАДСКЕ ОПШТИНЕ**  **ПАНТЕЛЕЈ - ПРВА ФАЗА**  **(парцијалне измене)** | |
| Ниш, 2018. година | |

****

**ГРАД НИШ**

**СКУПШТИНА ГРАДА НИША**

**ПРВЕ ИЗМЕНЕ И ДОПУНЕ**

**ПЛАНА ГЕНЕРАЛНЕ РЕГУЛАЦИЈЕ**

**ПОДРУЧЈА ГРAДСКЕ ОПШТИНЕ**

**ПАНТЕЛЕЈ - ПРВА ФАЗА**

**(парцијалне измене)**

**НАРУЧИЛАЦ ПЛАНА**

**ГРАД НИШ И ГРАДСКА ОПШТИНА ПАНТЕЛЕЈ**

**НОСИЛАЦ ИЗРАДЕ ПЛАНА**

**ГРАДСКА УПРАВА ГРАДА НИША**

**СЕКРЕТАРИЈАТ ЗА ПЛАНИРАЊЕ И ИЗГРАДЊУ**

**ОБРАЂИВАЧ ПЛАНА**

**ЈАВНО ПРЕДУЗЕЋЕ ЗАВОД ЗА УРБАНИЗАМ НИШ**

Руководилац израде плана,Директор,

**Мариана Митић, дипл.инж.арх. Мр Мирољуб Станковић, дипл.инж.арх.**

**лиценца број 200 1455 14**

**Ниш, 2018. година**

НА ИЗРАДИ ПРВИХ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ ПОДРУЧЈА ГРАДСКЕ ОПШТИНЕ ПАНТЕЛЕЈ - ПРВА ФАЗА (парцијалане измене), УЧЕСТВОВАЛИ СУ:

***НАРУЧИЛАЦ:***ГРАД НИШ И ГРАДСКА ОПШТИНА ПАНТЕЛЕЈ

***НОСИЛАЦ ИЗРАДЕ:***ГРАДСКА УПРАВА ГРАДА НИША - СЕКРЕТАРИЈАТ ЗА ПЛАНИРАЊЕ И ИЗГРАДЊУ

***ОБРАЂИВАЧ:***ЈП ЗАВОД ЗА УРБАНИЗАМ НИШ

***СТРУЧНИ ТИМ***

***РУКОВОДИЛАЦ ИЗРАДЕ ПЛАНА:*** Мариана Митић, дипл.инж.арх. лиценца бр. 200145514

***Полазне основе, урбанизам:*** Мариана Митић, дипл.инж. арх.

***Саобраћај:*** Слободан Мицић, дипл.инж.грађ. 202 114309

Марија Марковић, дипл.инж.грађ. 202 1110 08

***Енергетска, телекомуникациона и*** Ивица Димитријевић, дипл.инж.грађ. лиц. бр. 203127911

***водопривредна инфраструктура:*** Милан Милосављевић, дипл.инж.грађ. лиц. бр. 203120410

Весна Стојановић, дипл.инж.грађ. лиценца бр. 203086305

Марко Марсенић, дипл.инж.грађ. лиценца бр. 203157817

***Заштита животне средине:*** Мара Рашковић, дипл.инж.пејз.арх. лиценца бр. 201092406

***Геодезија и аналитика:*** Зорица Голубовић, инж.геод.

Драгомир Ивановић, геометар

Ненад Петковић, геометар

Ивана Вучковић, геометар

Сања Николић, геометар

Александар Стојадиновић, геометар

***Техничка подршка:*** Зоран Павловић

Марко Томовић

Синиша Станковић

***Консултант:*** Лидија Стефановић Николић, дипл.инж.арх.

лиценца бр. 200080104

**Д и р е к т о р,**

**Мр Мирољуб Станковић, дипл.инж.арх.**

С а д р ж а ј

УВОДНЕ НАПОМЕНЕ 1

А. ТЕКСТУАЛНИ ДЕО 2

**I ОПШТИ ДЕО**

* 1. ПРАВНИ И ПЛАНСКИ ОСНОВ ЗА ИЗРАДУ ПЛАНА 2

1.1.1. Правни основ 2

1.1.2. Плански основ 2

1.2. ОБАВЕЗЕ, УСЛОВИ И СМЕРНИЦЕ ИЗ ПЛАНСКИХ ДОКУМЕНАТА ВИШЕГ РЕДА 2

1.2.1. Извод из Генералног урбанистичког плана Ниша 2010-2025 2

1.3. ГРАНИЦА ПЛАНА И ОБУХВАТ ГРАЂЕВИНСКОГ ПОДРУЧЈА 4

1.4. ОПИС ПОСТОЈЕЋЕГ СТАЊА 7

**II ПЛАНСКИ ДЕО**

ТЕКСТ ПРВИХ ИЗМЕНА И ДОПУНА ПЛАНА 8

Б. САДРЖАЈ ГРАФИЧКОГ ДЕЛА ПЛАНА 43

В. САДРЖАЈ ДОКУМЕНТАЦИОНЕ ОСНОВЕ 44

Г. ЗАВРШНЕ ОДРЕДБЕ 46

На основу члана 35. став. 7. Закона о планирању и изградњи ("Службени гласник РС", бр. 72/09, 81/09-исправка, 64/10-одлука УС, 24/11, 121/12-одлука УС, 42/13-одлука УС, 50/13-одлука УС, 98/13-одлука УС, 132/14 и 145/14) и члана 37. тачка 6. Статута Града Ниша ("Службени лист Града Ниша", бр.88/08 и 143/16),

Скупштина Града Ниша, на седници одржаној \_\_.\_\_.2018. године, донела је

**ПРВЕ ИЗМЕНЕ И ДОПУНЕ**

**ПЛАНА ГЕНЕРАЛНЕ РЕГУЛАЦИЈЕ**

**ПОДРУЧЈА ГРAДСКЕ ОПШТИНЕ**

**ПАНТЕЛЕЈ - ПРВА ФАЗА**

**(парцијалне измене)**

У В О Д Н Е Н А П О М Е Н Е

Изради Првих измена и допуна Плана генералне регулације подручја Градске општине Пантелеј - прва фаза (парцијалне измене), у даљем тексту: Прве измене и допуне Плана, приступа се на основу Одлуке о изради Првих измена и допуна Плана генералне регулације подручја Градске општине Пантелеј - прва фаза (парцијалне измене) - ("Сл.лист Града Ниша", бр.155/16) и Иницијативе Главног урбанисте Града Ниша бр.577-10/2016 од 22.11.2016. године.

Прве измене и допуне Плана израђују се за део грађевинског подручја у обухвату Генералног урбанистичког плана Ниша 2010-2025 ("Сл.лист Града Ниша", бр.43/11 и 136/16), односно у дефинисаном обухвату Плана генералне регулације подручја Градске општине Пантелеј - прва фаза ("Сл.лист Града Ниша", бр.102/12).

Циљ израде Првих измена и допуна Плана је преиспитивање планских решења у складу са новонасталим потребама и актуелном проблематиком уређења и изградње простора.

Решења у погледу концепције, претежних намена, уређења, коришћења и заштите простора, дефинисања површина јавне и остале намене; траса и капацитета за саобраћајну, енергетску и комуналну инфраструктуру, базирају се на решењима датим Генералним урбанистичким планом Ниша 2010-2025, на основу којих ће се, што рационалније, плански уредити предметни обухват.

За потребе израде Првих измена и допуна Плана, извршена је анализа критеријума за одређивање могућих карактеристика значајних утицаја Плана на животну средину, на основу које је, тада Управа за планирање и изградњу, уз претходно мишљење, тада Управе за привреду, одрживи развој и заштиту животне средине, донела Одлуку о неприступању изради стратешке процене утицаја Првих измена и допуна Плана генералне регулације подручја Градске општине Пантелеј - прва фаза (парцијалне измене) на животну средину ("Сл.лист града Ниша", бр.155/16), која је саставни део Одлуке о изради Првих измена и допуна Плана генералне регулације подручја Градске општине Пантелеј - прва фаза (парцијалне измене).

А. ТЕКСТУАЛНИ ДЕО

**I ОПШТИ ДЕО**

1.1. ПРАВНИ И ПЛАНСКИ ОСНОВ ЗА ИЗРАДУ ПЛАНА

1.1.1.Правни основ

Правни основ за израду Првих измена и допуна Плана чине:

* Закон о планирању и изградњи ("Сл.гласник РС", бр. 72/09, 81/09-исправка, 64/10-одлука УС, 24/11, 121/12-одлука УС, 42/13-одлука УС, 50/13-одлука УС, 98/13-одлука УС, 132/14 и 145/14), у даљем тексту: Закон,
* Статут Града Ниша ("Сл.лист Града Ниша", бр.88/08 и 143/16),
* Одлука о изради Првих измена и допуна Плана генералне регулације подручја Градске општине Пантелеј - прва фаза (парцијалне измене) чији је саставни део Одлука о неприступању изради стратешке процене утицаја Првих измена и допуна Плана генералне регулације подручја Градске општине Пантелеј - прва фаза (парцијалне измене) на животну средину ("Сл.лист Града Ниша", бр.155/16), у даљем тексту: Одлука о изради и
* Правилник о садржини, начину и поступку израде докумената просторног и урбанистичког планирања ("Сл.гласник РС", бр.64/15).

1.1.2.Плански основ

Плански основ за израду Првих измена и допуна Плана чини Генерални урбанистички план Ниша 2010-2025 ("Сл.лист Града Ниша", бр.43/11 и 136/16), у даљем тексту: ГУП Ниша 2010-2025.

Подручје Првих измена и допуна Плана део је дефинисаног обухвата Плана генералне регулације подручја Градске општине Пантелеј - прва фаза ("Сл.лист града Ниша", бр.102/12), у даљем тексту: План генеране регулације, чије су одреднице релевантне за израду овог Плана.

Истовремено, урбанистички планови и пројекти којима су разрађивана поједина подручја у обухвату Првих измена и допуна Плана, представљају стечене обавезе и њихова решења биће преиспитана овим планским документом.

1.2. ОБАВЕЗЕ, УСЛОВИ И СМЕРНИЦЕ ИЗ ПЛАНСКИХ ДОКУМЕНАТА ВИШЕГ РЕДА

1.2.1. ИЗВОД ИЗ ГУП-а НИША 2010-2025

ГУП-ом Ниша 2010-2025, као планским документом вишег реда, сагледни су потенцијали града, правци развоја јавних служби, саобраћаја, инфраструктуре, пословних зона, становања и туризма, уз дефинисање мера заштите простора и животне средине и утврђивање концепције развоја, уређења простора и грађења на планском подручју, као и критеријума, смерница, урбанистичких норматива и решења за изградњу, реконструкцију и заштиту простора за плански хоризонт до 2025. године.

Концепција развоја у области ***саобраћаја*** условљена је саобраћајно - стратешким положајем Града Ниша, развојем и подизањем квалитета мреже државних путева 2. реда и општинских путева (регионалне и локалне путне мреже) кроз процес рехабилитације и реконструкције заснован на реализацији просторних услова за дугорочни развој планског подручја, полазећи од идентификованих потреба.

У оквиру ГУП-а Ниша, **организација јавних служби**, поштује постојећу заступљеност садржаја и демографски аспект њиховог развоја, предвиђајући задржавање, реконструкцију и адаптацију насељских капацитета, уз задовољење просторних, техничких и кадровских услова (обезбеђење територијалне доступности јавних служби).

Садржаје у функцији ***спорта и рекреације****,* у виду стварања услова за организациони обухват становништва оба пола и свих старосних група, спортско-рекративним активностима и промовисањем и развијањем школског спорта и реализацију спортско - рекреативних садржаја, уз техничко унапређење (инфраструктура, паркинг, спортска опрема, урбани мобилијар и сл.).

У области формирања и уређења ***зелених и слободних површина*** концепт развоја подразумева стварање зона уређених, неизграђених површина за боравак у природи и рекреацију становништва.

Циљеви, правци и потенцијали ***привредног развоја*** стављају акценат на стварање повољног пословног амбијента за инвестирање, развој предузетништва и повећање запослености, кроз планирање пословних зона*.* У том смислу, неопходно је обезбедити просторне, саобраћајне и инфраструктурне услове за постепено оживљавање и боље коришћење територијалног капитала у складу са принципима одрживог развоја и заштите животне средине.

Правци развоја и потенцијали у области ***угоститељства и туризма*** препознати су у промоцији и активирању спортско - рекреативног, пословног, транзитног туризма, као и традиционалног и модерног угоститељства, уз обезбеђење пропратне супра и инфраструктуре, као и развоју *сектора услуга*, дајући подршку приватном предузетништву за оснивање и интензивнији развој производног и услужног занатства.

Основни циљеви и концепција развоја у области ***комуналних делатности*** су: дефинисање просторних, саобраћајних и инфраструктурних услова за дугорочни развој комуналних функција 1) обезбеђењем потребног броја трафостаница свих напонских нивоа; 2) предвиђањем простора за развој гасоводне мреже и објеката; 3) рационализацијом потрошње висококвалитетне воде за пиће изградњом јавне водоводне мреже за реалне потребе за водом високог квалитета; 4) реализацијом канализационе мреже са изградњом сепаратног система, уз обавезну изградњу независног система за евакуацију атмосферских вода, које ће се испуштати у одговарајући подслив; 5) комплетирањем мреже пијаца (пијачних пунктова).

Постављање нових инфраструктурних мрежа, у оквиру нових траса, треба да буде координирано и у складу са условима одређеним ГУП-ом Ниша.

Постављање нових инфраструктурних мрежа у оквиру постојећих саобраћајних профила треба да буде координирано са постојећом изграђеном мрежом зависно од конкретних услова.

Реконструкција инфраструктурних мрежа треба да буде координирана, тако да се новим решењима обезбеди бољи и функционалнији распоред мреже.

Основни циљеви и задаци у области ***становања*** подразумевају одржавање и унапређивање квалитета становања, побољшање постојећег стамбеног фонда, обезбеђење већег броја локација за становање прилагођених потребама становника, за различиту врсту изградње (тржишни услови), повећање стамбене површине по становнику, модернизацију инфраструктуре и комуналне опремљености, уз афирмацију центара приградских насеља, као тежишта планског подручја.

ГУП Ниша 2010-2025 спроводиће се кроз израду и примену "Планских докумената" - планова генералне регулације, уз дефинисане "границе обухвата планова генералне регулације за цело грађевинско подручје", по деловима насеља. Конкретним сагледавањем и разрадом простора плановима генералне регулације даје се могућност да се доминантне градске целине и правци сагледају флексибилније од услова датих планом вишег реда.

* 1. ГРАНИЦА ПЛАНА И ОБУХВАТ ГРАЂЕВИНСКОГ ПОДРУЧЈА

Прве измене и допуне Плана израђују се у дефинисаном обухвату Плана генералне регулације и укупна површина појединачних обухвата износи **38,24hа**.

Подручје Првих измена и допуна Плана налази се у североисточном делу Града Ниша, северно од реке Нишаве, заузимајући централни део Градске општине Пантелеј.

Границе обухватa парцијалних измена су следеће:

* У зони Улице Раданске - граница подручја обухвата улицу Раданску са северне стране и дефинисана је координатама Y=7575344.05, X=4799018.94; Y=7575377.19, X=4799018.99; са источне стране источном границом к.п.бр.2939, са јужне стране јужном границом кп.бр.2939; са западне стране, делом западном границом кп.бр.2939, координатама тачака Y=7575342.59, X=4798826.15; Y=7575340.44, X=4798832.40; Y=7575334.22, X=4798834.92; Y=7575333.76, X=4798844.12 и даље западном границом кп.бр.2880/1, 2879/1, координатама тачака Y=7575343.04, X=4798899.99; Y=7575350.88, X=4798915.34; правцем севера планираном западном регулацијом пресеца кп.бр.2940 и даље западном границом кп.бр.2939 до почетне тачке (**Подручје 1**);
* У зони Улице Сврљишке - граница подручја обухвата, са северне стране северну границу кп.бр.7496,7487,7494,7493,7492, са источне стране источну границу кп.бр.7492,7499, са јужне стране јужну границу кп.бр.7499,7500,7501,7502, 7503, са западне стране западну границу кп.бр.7503,7497,7496 (**Подручје 2**);
* У зони кружне раскрснице Улице Сомборске и Улице Васе Пелагића - граница подручја прати, са северне стране северну границу кп.бр.2767, 2768, 2769, 2771/1, са истока планирану регулациону линију пресецајући кп.бр.5740/1, 2770/4, 2759/1, са јужне стране планирану северну регулациону линију пресецајући кп.бр.2759/1,2770/1; 2769, 2768, 2767, 2766, са западне стране западну границу кп.бр.2767 (**Подручје 3**);
* У зони Улице Васе Пелагића - граница подручја је улица Васе Пелагића са северне стране дефинисана координатама тачака Y=7574799.28, X=4799595.86 и Y=7574816.38, X=4799601.35, са источне стране источном границом кп.бр.685/1, са јужне стране координатама тачака Y=7574883.94, X=4799322,08 и Y=7574855.41, 4799320.47, са западне стране делом западном границом кп.бр.685/1, координатама тачака Y=7574832.25, X=4799463.80 и Y=7574827.90, X= 4799478.68, у наставку планираном западном регулационом линијом пресеца кп.бр.685/1 до почетне тачке (**Подручје 4**);
* У зони Улице Сомборске - граница подручјаса северне стране дефинисана је координатом тачке Y=7574532.88, X=4799249.37 и даље ка истоку прати северну границу кп.бр.1722/3,23,4,5,6,7, у прелому на југ до тачке Y= 7574695.86, X= 4799218.49, од ове тачке ка западу планираном јужном регулационом линијом преко координата тачака Y=7574535.32, X=4799233.57, Y=7574533.31, X=4799233.30 и Y=7574531.62, X=4799232.17 до почетне тачке описа (**Подручје 5**);
* У зони Улице косовке девојке и Улице друге пролетерске бригаде - граница подручја са северне стране дефинисана је координатама тачака планираног регулационог појаса Улице друге пролетерске бригаде чије су координате Y=7574117.252, X=4799162.28 и Y=7574139.27, X= 4799158.97, од ове тачке ка југоистоку источном регулацијом Улице друге пролетерске бригаде до тачке Y=7574145.075, X=4798957.19, са јужне стране јужном границом кп.бр.1996 до пресека са тачком Y=7574058.05, X=47989613.50, од ове тачке ка североистоку западном регулацијом Улице косовке девојке до почетне тачке (**Подручје 6**);
* У зони Улице Копарске - граница подручја са северне стране дефинсана је координатама планиране северне регулационе линије Y=7574836.10, X=4800097.09; Y=7574834.90, X=4800091.93; Y=7574839.02, 4800088.59; Y=7575034.86, X=4800074.80; Y= 7575039.29, X=4800076.34; Y=7575041.25, X= 4800080.59; Y= 7575049.34, X= 4800080.38; са источне стране планираном регулационом линијом до тачке Y= 7575047.70, X= 4800017.71; са јужне стране делом планираном северном регулационом линијом до тачке Y=7575000.13, X= 4800005.12; и даље јужном границом кп.бр.238/1 (Улица Фрошкогорска), са западне стране западном границом кп.бр.238/1; 248, 253 до почетне тачке (**Подручје 7**);
* У зони Улице Матејевачке и Улице Олге Илић - граница подручја са северне стране прати северну границу кп.бр.7104, 7139, 7135, 7134, 7114, 7126, 7124, 7123, 7121, 7119; са источне стране прати источну границу кп.бр.7119, 7150, јужну границу кп.бр.7150, 7148 и 7146; и даље источну границу кп.бр.7162, 7168/2; 7202,7204,7226/16,18,15,19,17,6,7,17; 7225/3;7226/8,9,10,11,12,13,4,3; 7248, 7249, 7257, 7310, 7308, 7312; са јужне стране прати јужну границу кп.бр.7312 и 7313; са западне стране западном границом кп.бр.7313, 7225/4; 7226/4; 7225/12,11,10,9,8,7,6,5,20,21,14,19,18,16,17; 7206, 7167,7162,7145,7140, 7108 и7104 (**Подручје 8**);
* У зони новопланираног булевара, као наставак Улице војводе Мишића - граница подручја са северне стране дефинисана је координатама тачака планираног регулационог појаса новопланираног булевара Y=7574136.37, X=4798677.42; Y=7574160.98, X=4798684.76, одакле затим прати северну границу Улице Књажевачке, до тачке чије су координате Y=7574252.85, X=4798709.80, одакле се спушта ка југу до пресека са јужном регулацијом Улице Књажевачке у тачки Y=7574260.14, X=4798684.32, настављајући ка западу, уз јужну регулацију Улице Књажевачке, источну регулацију новопланираног булевара до тачке чије су координате Y=7574167.70, X=4798478.80, одакле се спушта до тачке Y=7574164.167, X=4798460.96, поново пратећи регулацију новопланираног булевара до пресека са јужном регулацијом Улице Нишавске, коју прати ка западу до пресека са границом Плана генералне регулације у тачки чије су координате Y=7573601.16, X=4798553.73, одакле затим иде јужном границом кп.бр.5723,5724,5730, северозападном границом кп.бр.5564/1 одакле даље иде северном регулацијом Улице Нишавске, затим прати западну регулацију новопланираног булевара до тачке Y=7574124.99, X=4798643.51, прелази преко Улице Пантелејске до тачке Y=7574118.15, X=4798660.46 идући даље ка истоку до почетне течке описа границе (**Подручје 9**);
* У зони Улице Шарпланинске - граница подручја обухвата катастарску парцелу бр.2295/1 (**Подручје 10**);
* Потес између Улице друге пролетерске бригаде на западу и Улице Дубровачке на истоку граница подручја обухвата катастарску парцелу бр.1972 (**Подручје 11**);
* Потес северно од Улице Синише Радића, граница подручја обухвата катастарске парцеле бр.3994/67 и 4046 (**Подручје 12**);
* У зони Улице Бранка Денића Деве и Улице Горњоматејевачке 1.Прилаз - граница подручја 13 са северне стране креће од тачке Y=7574487.03, X=4799749.65 прати планирану јужну регулациону линију Улице Боре Ђорђевића Кокана, западну и северну регулациону линију планиране саобраћајнице, као везе са Улицом Горњоматејевачком Прилаз 2. до пресека са западном границом кп.бр.343/1, даље северном границом кп.бр.343/1, западном границом кп.бр.343/2, јужном регулацијом Улице Посавске, даље

јужном границом кп.бр.329, делом северозападном границом кп.бр.413 и 412/3, источном границом кп.бр.412/5, одакле прати источну регулациону линију Улице Горњоматејевачке Прилаз 2., северну регулациону линију планиране везе Улице Горњоматејевачке Прилаз 2. и Прилаз 3., затим иде северном границом кп.бр.423/1, западном регулацијом кп.бр.424/2,425/2,426/2,427/3,428/2,429/3,430/3,431/1,432/1, јужном регулацијом кп.бр.433/8, даље источном регулационом линијом Улицом Горњоматејевачком Прилаз 3., јужном регулационом линијом Улице Нишавске, западном регулацијом Улицом Горњоматејевачком Прилаз 4., северном регулацијом Улице Горњоматејевачке, затим западном међом кп.бр.392/8, северном границом кп.бр.392/9, даље западном међом кп.бр.392/6,392/4,392/2,391/2,391/2, југоисточном и јужном границом кп.бр.373, јужном границом кп.бр.372,371,370,369,368,367,366, одакле се источном регулацијом Улице Борске враћа у почетну тачку описа границе (**Подручје 13**);

* У зони Улице Саве Шумановића - граница подручја обухвата катастарске парцеле бр.8083/6,8,9; 8085/3,4,6; 8497; 8498 (**Подручје 14**);
* У зони Улице Јаниса Јанулиса и Улице Сомборске - граница подручја обухвата катастарске парцеле бр.6603; 6735; 6738; 6946 (**Подручје 15**);
* У зони Булевара Медијана - граница подручја са северне стране прати северну границу кп.бр.4409; са источне стране прати источну границу кп.бр.4409; 7781; 7780/1; 7779; 7778; 7777; 7776; са јужне стране планираном јужном регулационом линијом пресеца кп.бр.8011; 8001/1; 8000/1; 8000/2; 8471/5; 8011; до тачке Y=7576241.95, X=4798283.50; одакле преко координате тачаке Y=7576251.96, X=4798283.76 наставља јужном границом кп.бр.7992; 7995 и 7996; одакле ка северу прати западну регулацију Улице Стеријине, затим скреће ка западу пратећи северну међу кп.бр.7894 и 7895, затим источну границу кп.бр.4599-4588; до тачке Y=7576271.48, X=4798713.56; даље ка западу иде јужном регулацијом Улице Драгише Мишовића, западну а затим и јужну границу кп.бр.4446 до тачке Y=7575755.19, X=4798636.66; одакле се спушта ка југу до тачке Y=7575756.12, X=4798628.13; пресецајући Улицу Милутина Бојовића у тачкама Y=7575753.04, X=4798625.01 и Y=7576747.65, X=4798626.04; враћајући се до јужне регулације Улице Драгише Мишовића, којом иде до тачака Y=7575623.77, X=4798650.69; Y=7575615.62, X=4798650.39; затим даље источном и северном границом кп.бр. 4944 одакле пресеца регулацију Улице Ђорђа Јовановића у тачкама Y=7575612.90, X=4798670.30; Y=7575612.46, X=4798679.76; пратећи јужну и источну границу кп.бр.5000, одакле кроз тачке Y=7575632.84, X=4798693.84 и Y=75756348.818, X=4798694.48 пресеца регулацију Улице Алексиначке, крећући се даље северном регулацијом Улице Драгише Мишовића до тачке Y=7576272.08, X=4798720.60, одакле се, пратећи западну границу кп.бр. 4410/1, враћа у почетну тачку описа границе (**Подручје 16**);
* Потес северно од Улице Сомборске и западно од Улице Илинденске - граница подручја са северне стране прати северну границу кп.бр.1430/3,3; јужну планирану регулациону линију пресецајући кп.бр.1430/2, и даље прати јужну границу кп.бр.1430/2 до тачке Y=7573718.67, X =4799417.12; са источне стране планираном источном регулационом линијом, западном границом кп.бр.1442/1 и даље преко координата тачака Y=7573730.01, X=4799355.21; Y=7573729.74, X= 4799352.73; са јужне стране координатама тачака Y=7573689.86, X=4799357.06; Y=7573690.13, X=4799359.55; јужном границом кп.бр.1436/4, 1434/6 и 1434/5; са западне стране прати западну границу кп.бр.1434/5, 1434/4; 1434/2 и 1430/4 (**Подручје 17**);
* Потес између Улице Жикице Јовановића Шпанца на западу и Улице Озренске на истоку- граница подручја обухвата катастарске парцеле бр.3154/1,2,3,5,6; 3155; 3156; 3157; (**Подручје 18**);
* У зони Улице Сомборске - граница подручја обухвата катастарску парцелу бр.1432/27 (**Подручје 19**);
* У зони Улице Сомборске и Улице студеничке - граница подручја са северне стране прати северну границу кп.бр.6396, 6429/1, наставља преко координата тачака Y=7575254.41, X=4799743.71; Y=7575263.77, X=4799749.98; и даље прати западну границу кп.бр.6406/1, 6428/1, 6456/1; северну границу кп.бр.6355, 6474, 6471,6470, у наставку планираном регулационом линијом преко координата тачака Y=7575379.43, X=4799711.30; Y=7575381.68, X=4799712.42; Y=7575382.28, X=4799714.87; Y=7575367.31, X=4799792.06; Y=7575365.82, X=4799794.12; Y=7575363.28, X=4799794.28; Y=7575361.81, X=4799800.69; Y=7575361.50, X=4799801.47; Y=7575365.23, X=4799802.93; планираном северном регулационом линијом пресеца кп.бр.6307, 6308, 6227, и даље преко координата Y=7575562.67, X=4799882.04; Y=7575563.53, X=4799882.82; Y=7575563.81, X=4799884.01; Y=7575562.34, X=4799914.14; Y=7575596.30, X= 4799915.80; са источне стране прати источну границу кп.бр.6225, 6228, 6239, 6242, 6245, 6244; северну границу кп.бр.6246/2, 6252/2, 6253/2, 6237/2, 6236/2, 6231/2, 6235/2, 6234/2; источну границу кп.бр.6234/2, 6235/4, 6231/4, 6714/4, 6705/44; и даље преко координата тачака Y=7575763.00, X=4799553.78; Y=7575763.91, X=4799541.31; од ове тачке прати јужну границу кп.бр.6622/13, 6705/43, 6714/6, 6255/4, 6260/2; источну границу кп.бр.6264, 6534, 6713, 6618, 6617, до тачке Y=7575618.64, X=4799458.10; са јужне стране преко координате тачке Y=7575584.67, X=4799456.71; у наставку јужном границом кп.бр.6533, 6531, 6528, 6526, и даље координатама тачака Y=7575430.68, X=4799450.70; Y=7575411.63, X=4799449.75; јужнном границом кп.бр.6509/1, 6523/2, 6510/1, 6511/1, 6512; са западне стране западном границом кп.бр.6512, 6513/3,2; 6494/2, 6492, 6491, координатама тачака Y=7575284.40, X=4799593.78; Y=7575278.73, X=4799602.62; у наставку јужном границом к.п.бр:6479/1, планираном северном регулационом линијом пресеца кп.бр.6480, 6482, до тачке Y=7575172.85, X=4799526.14; правцем северозапада западном границом кп.бр.5743/8, 7,6439, 5743/5, 5743/4 (**Подручје 20**).

План се ради на ажурним катастарским и ортофото подлогама.

1.4. ОПИС ПОСТОЈЕЋЕГ СТАЊА

Подручје Првих измена и допуна Плана припада просторној целини ПН-14 (урбанистичка зона ПН-14-23 Пантелеј) и обухвата део грађевинског подручја на територији Градске општине Пантелеј.

На планском подручју јавни интерес остварен је изградњом објеката и уређењем површина за комуналну и саобраћајну инфраструктуру - саобраћајнице разних категорија, у виду локалних путева, сабирних и секундарних саобраћајница; комуналне делатности; као и јавно зеленило.

Део предметних саобраћајница припада примарној градској уличној мрежи, која даље кроз секундарну (локалну) путну мрежа, опслужује комуналне објекте, стамбене зоне и урбане садржаје, преко приступних улица, пешачко-колских прилаза и паркиралишта.

Зелене површине у функцији јавног, градског зеленила заступљене су у форми потеса линеарног неуређеног заштитног зеленила насељских саобраћајница.

Снабдевање сагледаних подручја парцијалних измена електричном енергијом, врши се из трафостаница ТС 110/35/10кV "Ниш 13" и ТС 35/10kV "Стеван Синђелић" различитих напонских нивоа, које се налазе ван границе Првих измена и допуна Плана.

Мрежа 10кV је мешовита и претежно кабловска, сем у подручјима конзума ТС 35/10kV "Стеван Синђелић", код којих је мрежа ваздушна. Електроенергетска мрежа на свим напонским нивоима задовољава постојеће потребе и даје могућност повећања броја прикључака.

На планском подручју, изграђена је примарна градска гасоводна мрежа на коју су прикључене постојеће мерно-регулационе станице. Као део централизованог система снабдевања града топлотном енергијом, егзистира реонска топлана "Сомборска" (ван граница парцијалних измена), која снабдева сагледаног дела општине Пантелеј. Подручја Првих измена и допуна Плана снабдевају се природним гасом преко дистрибутивне градске гасоводне мреже ниског притиска.

Дефинисан обухват Првих измена и допуна Плана налази се у две висинске зоне водоснабдевања. Цевовод магистралног прстена прве висинске зоне Ø1000mm, положен је у траси Булевара Медијана, Сомборске улице и Чегарског булевара - контактних зона појединих подручја обухвата. Даље, дуж постојећих саобраћајница, које су део планског обухвата, изведена је разводна водоводна мрежа

Систем прикупљања и одвођења употребљених вода заснива се на колекторској мрежи општег типа. Сва употребљена вода са третираних подручја се канализационим системом одводи до колектора пречника Ø1300mm у Улици Сомборској и колектора пречника Ø1000mm у Улици Књажевачкој. Атмосферска канализациона мрежа је занемарљива.

Телефонска мрежа, на целокупном планском подручју, је дигитализована, а приступне мреже изведене су од бакарних каблова за пренос дигиталних сигнала великих протока. Планско подручје добро је покривено сигналима сва три мобилна оператера - "Телеком Србија", "Теленор" и "VIP Mobile".

**II ПЛАНСКИ ДЕО**

ТЕКСТ ПРВИХ ИЗМЕНА И ДОПУНА ПЛАНА

Предмет Првих измена и допуна Плана су следећи парцијални обухвати/подручја:

**ИЗМЕНА И ДОПУНА бр.1 (Подручје 1) у зони Улице Раданске**

Првим изменама и допунама Плана, мења се положај појаса регулације саобраћајнице (Улице Раданске) и враћа на стање спроведене парцелације, уз дефинисање нових аналитичко-геодетских елемената.

**ИЗМЕНА И ДОПУНА бр.2 (Подручје 2) у зони Улице Сврљишке**

Првим изменама и допунама Плана, мења се положај појаса регулације саобраћајнице (Улице Сврљишке) поштовањем фактичког стања уз планско одређивање нових аналитичко-геодетских елемената.

**ИЗМЕНА И ДОПУНА бр.3 (Подручје 3) у зони кружне раскрснице Улице Сомборске и Улице Васе Пелагића**

Првим изменама и допунама Плана, у оквиру Подручја 3, предвиђа се промена дела намене Спортско-рекреативни центар у намену Комунална делатност/Зелена пијаца, уз дефинисање одговарајућег саобраћајног прилаза садржајима пијаце и налегле Пословно-стамбене зоне.

У графичком прилогу Првих измена и допуна Плана, *Карта бр.01''Границa Плана и границa планираног грађевинског подручја са претежном планираном наменом површина''*, део намене Спорт и физичка култура/1-Спортско-рекреативни центар, мења се у намену Комунална делатност/Зелена пијаца, док се намена у источном делу Подручја 3 мења из Становања средњих густина у градском подручју у Пословно-стамбену зону.

У графичким прилозима Првих измена и допуна Плана, *Карта бр.02 ''Саобраћајно решење са регулационим линијама улица и површина јавне намене и нивелациони план'' и Карта бр.03 ''Урбанистичка регулација'',* смањује се део намене Спорт и физичка култура/Спортско-рекреативни центар (површина јавне намене) и пренамењује у Комуналну делатност/Зелена пијаца (површина јавне намене). Истовремено, мења се положај грађевинских линија за предметни обухват, уз њихово аналитичко дефинисање.

**ИЗМЕНА И ДОПУНА бр.4 (Подручје 4) у зони Улице Васе Пелагића**

Планским мерама предвиђа се нова површина за паркирање возила, уз источну регулацију Улице Васе Пелагића, у зони између кружне раскрснице на Улици Сомборској и раскрснице са Улицом Горњоматејевачком.

У графичком прилогу Првих измена и допуна Плана, *Карта бр.01''Границa Плана и границa планираног грађевинског подручја са претежном планираном наменом површина''*, у оквиру регулационог појаса предметне саобраћајнице, са истока појављује се површина дефинисана као паркинг простор (површина јавне намене).

У графичким прилозима Првих измена и допуна Плана, *Карта бр.02 ''Саобраћајно решење са регулационим линијама улица и површина јавне намене и нивелациони план'' и Карта бр.03 ''Урбанистичка регулација'',* део регулационог појаса планиране саобраћајнице (површина јавне намене) дефинише се као нова површина јавне намене (Паркинг простор).

**ИЗМЕНА И ДОПУНА бр.5 (Подручје 5) јужно од Улице Сомборске**

Предвиђа се планско дефинисање нове површине за паркирање возила, јужно од Улице Сомборске, належући са севера на зону намењену Парковском зеленилу и Спорту и физичкој култури/1\*Спортско-рекреативни центар.

У графичком прилогу Првих измена и допуна Плана, *Карта бр.01''Границa Плана и границa планираног грађевинског подручја са претежном планираном наменом површина''*, у оквиру регулационог појаса предметне саобраћајнице, са југа појављује се површина дефинисана као паркинг простор (површина јавне намене).

У графичким прилозима Првих измена и допуна Плана, *Карта бр.02 ''Саобраћајно решење са регулационим линијама улица и површина јавне намене и нивелациони план'' и Карта бр.03 ''Урбанистичка регулација'',* део регулационог појаса планиране саобраћајнице (површина јавне намене) дефинише се као јавна површина за стационирање возила.

**ИЗМЕНА И ДОПУНА бр.6 (Подручје 6) у зони Улице косовке девојке и Улице друге пролетерске бригаде**

Првим изменама и допунама Плана, укида се саобраћајна веза између Улице косовке девојке и Улице друге пролетерске бригаде, претходним планским решењем планирана преко кп.бр.1996 КО Ниш-Пантелеј и дефинише ново решење предметне раскрснице.

У графичком прилогу Првих измена и допуна Плана, *Карта бр.01''Границa Плана и границa планираног грађевинског подручја са претежном планираном наменом површина''*, проширује се намена Становање средњих густина у градском подручју (површина остале намене).

У графичким прилозима Првих измена и допуна Плана, *Карта бр.02 ''Саобраћајно решење са регулационим линијама улица и површина јавне намене и нивелациони план'' и Карта бр.03 ''Урбанистичка регулација'',* смањује се саобраћајна површина (површина јавне намене) и плански проглашава површином остале намене, уз одређивање нових аналитичко-геодетских елемената.

**ИЗМЕНА И ДОПУНА бр.7 (Подручје 7) у зони Улице Копарске - блок између Улице Фрушкогорске, Борске, Бечејске и новопланиране саобраћајнице**

Решењем Првих измена и допуна Плана дефинише се нови колско-пешачки прилаз из Улице Борске.

У графичком прилогу Првих измена и допуна Плана, *Карта бр.01''Границa Плана и границa планираног грађевинског подручја са претежном планираном наменом површина''*, смањује се део намене Становање умерених густина у градском подручју (површина остале намене).

У графичким прилозима Првих измена и допуна Плана, *Карта бр.02 ''Саобраћајно решење са регулационим линијама улица и површина јавне намене и нивелациони план'' и Карта бр.03 ''Урбанистичка регулација'',* уводи се нова саобраћајна површина/колско-пешачки прилаз (површина јавне намене).

**ИЗМЕНА И ДОПУНА бр.8 (Подручје 8) блок источно од Улице Матејевачке**

Првим изменама и допунама Плана, у оквиру Подручја 8, предвиђа се пренамена дела намене Пословно-трговински комплекс у намену Становање умерених густина у градском подручју.

У графичком прилогу Првих измена и допуна Плана, *Карта бр.01''Границa Плана и границa планираног грађевинског подручја са претежном планираном наменом површина''*, део намене Пословно-трговински комплекс пренамењује се у Становање умерених густина у градском подручју (површине остале намене).

**ИЗМЕНА И ДОПУНА бр.9 (Подручје 9) у зони новопланираног булевара, као наставка Улице војводе Мишића**

Првим изменама и допунама Плана, мења се положај појаса регулације новопланираног булевара, као наставка Улице војводе Мишића, односно повећава ширина регулационог појаса булевара укидањем потеса са наменом Пословно-трговински комплекс, до западне међе кп. бр.6476/1 КО Ниш-Пантелеј. Истовремено, предмет измена сагледаних Подручјем 9 је и ново саобраћајно решење везе Булевара Никола Тесла и наставка Улице Стевана Првовенчаног, у виду кружне раскрснице.

У графичком прилогу Првих измена и допуна Плана, *Карта бр.01''Границa Плана и границa планираног грађевинског подручја са претежном планираном наменом површина''*, укида се потес уз западну међу кп. бр.6476/1 КО Ниш-Пантелеј, са наменом Пословно-трговински комплекс (површине остале намене) и уводи у регулациони појас планираног булевара.

У графичким прилозима Првих измена и допуна Плана, *Карта бр.02 ''Саобраћајно решење са регулационим линијама улица и површина јавне намене и нивелациони план'' и Карта бр.03 ''Урбанистичка регулација'',* повећава се ширина регулационог појаса планираног булевара (површина јавне намене), уз планско одређивање нових аналитичко-геодетских елемената.

**ИЗМЕНА И ДОПУНА бр.10 (Подручје 10) у зони Улице Шарпланинске**

Решењем Првих измена и допуна Плана, за блок јужно од прилаза Улици Шарпланиској, дефинишу се нове унутарблоковске регулационе линије, којима се објектима, који су истовремено и катастарске парцеле, омогућава излаз на јавну површину (површина јавне намене за потребе функионисања објеката и парцела унутар блока).

У графичким прилозима Првих измена и допуна Плана, *Карта бр.02 ''Саобраћајно решење са регулационим линијама улица и површина јавне намене и нивелациони план'' и Карта бр.03 ''Урбанистичка регулација'',* уводи се нова површина јавне намене, дефинисана као Површина јавне намене за потребе функионисања објеката и парцела унутар блока.

**ИЗМЕНА И ДОПУНА бр.11 (Подручје 11) - потес између Улице друге пролетерске бригаде на западу и Улице Дубровачке на истоку**

Првим изменама и допунама Плана, дефинишу се нове грађевинске линије за кп.бр. 1972 КО Ниш-Пантелеј.

У графичким прилозима Првих измена и допуна Плана, *Карта бр.02 ''Саобраћајно решење са регулационим линијама улица и површина јавне намене и нивелациони план'' и Карта бр.03 ''Урбанистичка регулација'',* мења се положај грађевинских линија за предметну парцелу, уз њихово аналитичко дефинисање.

**ИЗМЕНА И ДОПУНА бр.12 (Подручје 12) - потес северно од Улице Синише Радића**

Првим изменама и допунама Плана, у оквиру Подручја 12, предвиђа се проширење дела северне регулације Улице Синише Радића, у делу кп.бр.4046 и 3994/67 КО Ниш-Пантелеј.

**ИЗМЕНА И ДОПУНА бр.13 (Подручје 13) у зони Улице Бранка Денића Деве и Улице Горњоматејевачке 1. Прилаз**

Првим изменама и допунама Плана, укида се саобраћајна веза Улице Пролетерске и Улице Горњоматејевачке 2. прилаз, чиме се повећава површина намењена Становању умерених густина у градском подручју. Истовремено, овим планским решењем, за Подручје 13, извршена је промена дела регулације Улице Горњоматејевачке 2. прилаз, чиме је сачуван објекат на кп.бр.409/3 КО Ниш-Пантелеј, као и дефинисање новог положаја грађевинске линије, уз западну регулацију Улице Горњоматејевачке 4. прилаз.

У графичком прилогу Првих измена и допуна Плана, *Карта бр.01''Границa Плана и границa планираног грађевинског подручја са претежном планираном наменом површина''*, повећава се површина намењена Становању умерених густина у градском подручју (површина остале намене).

У графичким прилозима Првих измена и допуна Плана, *Карта бр.02 ''Саобраћајно решење са регулационим линијама улица и површина јавне намене и нивелациони план'' и Карта бр.03 ''Урбанистичка регулација'',* укида се саобраћајна веза Улице Пролетерске и Улице Горњоматејевачке 2. прилаз (површина јавне намене).

**ИЗМЕНА И ДОПУНА бр.14 (Подручје 14) у зони Улице Саве Шумановића - потес источно од Булевара Медијана**

Планским мерама предвиђа се ново саобраћајно решење, односно нови положај окретнице, чиме се део кп.бр.80893/8 и 9 КО Ниш-Пантелеј планира као јавна саобраћајна површина.

У графичким прилозима Првих измена и допуна Плана, *Карта бр.02 ''Саобраћајно решење са регулационим линијама улица и површина јавне намене и нивелациони план'' и Карта бр.03 ''Урбанистичка регулација'',* дефинише се нови положај окретнице и прилагођавање грађевинских линија новонасталом саобраћајном решењу.

**ИЗМЕНА И ДОПУНА бр.15 (Подручје 15) - потес између Улице Јаниса Јанулиса и Улице Сомборске**

У оквиру Подручја 15, одустаје се од дефинисање нове пешачко-колске везе између Улице Сомборске на северу и Улице Јаниса Јанулиса на југу, уз одређивање нових аналитичко-геодетских елемената и задржава решења дефинисано Планом генералне регулације (Извештај Комисије за планове града Ниша бр.353-445/2018-06 од 28.06.2018.године).

**ИЗМЕНА И ДОПУНА бр.16 (Подручје 16) - потес северно од Улице Стеријине до Улице Сомборске**

Првим изменама и допунама Плана, у оквиру Подручја 15, предвиђа се промена положаја дела појаса регулације Улице Стеријине и саобраћајнице која егзистира уз јужну границу комплекса ОШ ''Мика Антић'', уз истовремено сагледавање планиране реонске котларнице у оквиру парцеле ОШ ''Мика Антић'' и могућности прикључења конзумената оријентисаних на

Улицу Драгише Мишовића и Улицу Дринке Павловић.

У графичком прилогу Првих измена и допуна Плана, *Карта бр.01''Границa Плана и границa планираног грађевинског подручја са претежном планираном наменом површина''*, повећава се површина намењена Становању умерених густина у градском подручју (површина остале намене).

У графичком прилогу Првих измена и допуна Плана, *Карта бр.4.4.''Топлификација и гасификација'',* планским мерама предвиђа се нова реонска котларница *''*Дурлан*''*, као и положај дистрибутивне гасоводне мреже од предметне котларнице до конзумената оријентисаних на Улицу Драгише Мишовића и Улицу Дринке Павловић.

**ИЗМЕНА И ДОПУНА бр.17 (Подручје 17) - потес северно од Улице Сомборске и западно од Улице Илинденске**

Планским мерама предвиђа се промена саобраћајног приступа парцелама унутар блока, као и обезбеђивање излаза на јавну саобраћајну површину, са истока обухвата Подручја 16, кроз планирану површину намењену парковском зеленилу.

У графичком прилогу Првих измена и допуна Плана, *Карта бр.01''Границa Плана и границa планираног грађевинског подручја са претежном планираном наменом површина''*, повећава се површина намењена Становању умерених густина у градском подручју (површина остале намене), а истовремено смањује део потеса планираног за Парковско зеленило.

У графичким прилозима Првих измена и допуна Плана, *Карта бр.02 ''Саобраћајно решење са регулационим линијама улица и површина јавне намене и нивелациони план'' и Карта бр.03 ''Урбанистичка регулација'',* укида се део унутарблоковских саобраћајница и уводе нови пешачко-колски прилази.

**ИЗМЕНА И ДОПУНА бр.18 (Подручје 18) - потес између Улице Жикице Јовановића Шпанца на западу и Улице Озренске на истоку**

За Подручје 17, планским мерама, предвиђа се прилагођавање саобраћајног решења новом катастарском стању.

**ИЗМЕНА И ДОПУНА бр.19 (Подручје 19) у зони Улице Сомборске - кп.бр.1432/27**

Првим изменама и допунама Плана, извршена је корекција положаја грађевинске линије на кп.бр.1432/27.

У графичком прилогу Других измена и допуна Плана, *Карта бр.1.5.''План површина за за јавне намене”* мења се положај грађевинских линија за предметну парцелу, уз њихово аналитичко дефинисање.

**ИЗМЕНА И ДОПУНА бр.20 (Подручје 20) - потес између Улице Сомборске на југу, Улице студеничке на западу, блокова уз Улицу Горњоматејевачку на северу и новопланираног мешовитог блока на истоку**

Првим изменама и допунама Плана, у оквиру Подручја 19, укидају се све унутрашње грађевинске линије. За део блока намењеног јавним садржајима (Основно образовање и Предшколско образовање) укида се приступ комплексима увлачењем саобраћајног прилаза у блок.

У графичком прилогу Првих измена и допуна Плана, *Карта бр.01''Граница Плана и граница планираног грађевинског подручја са претежном планираном наменом површина''*, повећава се површина намењена Основном образовању.

У графичком прилогу Других измена и допуна Плана, *Карта бр.1.5.''План површина за за јавне намене”,* за предметно подручје,укидају се све унутрашње грађевинске линије и повећава површина намењена Основном образовању (површина јавне намене).

**ИЗМЕНЕ ТЕКСТУАЛНОГ ДЕЛА ПЛАНА ГЕНЕРАЛНЕ РЕГУЛАЦИЈЕ ПОДРУЧЈА ГРАДСКЕ ОПШТИНЕ ПАНТЕЛЕЈ - прва фаза**

Поглавље 3.ПРЕТЕЖНА НАМЕНА ЗЕМЉИШТА ПО ЗОНАМА И ЦЕЛИНАМА, Наслов 3./А Површине јавне намене, Тачка 3.А.1.Јавнеслужбе/Подтачка 3.А.1.1.Образовање/**3.A.1.1.1.Основно образовање**,Став 2мења се и гласи:

Намена *основно образовање*, заступљена је у следећим целинама: А, Б и В и захвата укупну површину од 11,39ха, што представља 2,18% подручја Плана;

**Став 3**, мења се и гласи:

Услови који се односе на изградњу објеката и уређење простора у оквиру намене "Основно образовање" прописани су Правилима грађења, којима су дефинисани урбанистички показатељи, урбанистичка мрежа линија и правила изградње у оквиру Поглавља 10.3.0.Појединачна правила грађења, Табела ПГ-01/Намена "Основно образовање".

Поглавље 3.ПРЕТЕЖНА НАМЕНА ЗЕМЉИШТА ПО ЗОНАМА И ЦЕЛИНАМА, Наслов 3./А Површине јавне намене, Тачка 3.А.1.Јавнеслужбе, Подтачка 3.А.1.2.Социјална и дечија заштита/**3.A.1.2.1. Дечија заштита** преименује се у Предшколско образовање, затим сеСтав 1 мења и гласи:

У области *предшколског образовања* планира се повећање капацитета постојећих објеката дечијих установа, изградња новихвртића у деловима насеља где за то постоје потребе, као и побољшање опремљености вртића;

**Став 4**, мења се и гласи:

Намена *предшколско образовање*  захвата укупну површину од 0,65ха, што представља 0,12% подручја Плана. Услови који се односе на изградњу објеката и уређење простора у оквиру намене "Предшколско образовање" прописани су Правилима грађења, којима су дефинисани урбанистички показатељи, урбанистичка мрежа линија и правила изградње у оквиру Поглавља Поглавља 10.3.0.Појединачна правила грађења, Табела ПГ-02/Намена "Предшколско образовање".

Поглавље 3.ПРЕТЕЖНА НАМЕНА ЗЕМЉИШТА ПО ЗОНАМА И ЦЕЛИНАМА, Наслов 3./А Површине јавне намене, Тачка 3.А.2. Комуналне делатности/**3.А.2.2.Зелена пијаца**, мења се и гласи:

Намена *зелена пијаца* заступљена је у целини Б као *мешовита пијаца* у Улици Књажевачка бб и на локацији јужно од Сомборског булевара, као *зелена пијаца,* захватајући укупну површину од 0,95ха, што представља 0,18% подручја Плана.

Услови који се односе на изградњу објеката и уређење простора у оквиру намене "Зелена пијаца" прописани су Правилима грађења, којима су дефинисани урбанистички показатељи, урбанистичка мрежа линија и правила изградње у оквиру Поглавља 10.3.0.Појединачна правила грађења, Табела ПГ-03/Намена "Зелена пијаца".

Поглавље 3.ПРЕТЕЖНА НАМЕНА ЗЕМЉИШТА ПО ЗОНАМА И ЦЕЛИНАМА, Наслов 3./А Површине јавне намене", Тачка 3/А.3.Спорт и физичка култура/**3**.**А.4.1. Спортско-рекреативни центар**,након Става 1допуњује се Ставом 2, који гласи:

Намена *спортско-рекреативни центар* заступљена је у целини А и Б, захватајући укупну површину од 2,46ха, што представља 20,47% подручја Плана;

Став 3, мења се и гласи:

Услови који се односе на изградњу објеката и уређење простора у оквиру намене "Спортско-рекреативни центар" дати Правилима грађења, којима су дефинисани урбанистички показатељи, урбанистичка мрежа линија и правила изградње у оквиру Поглавља 10.3.0.Појединачна правила грађења, Табела ПГ-05. Намена "Спортско-рекреативни центар".

Поглавље 3.ПРЕТЕЖНА НАМЕНА ЗЕМЉИШТА ПО ЗОНАМА И ЦЕЛИНАМА, Наслов 3./А Површине јавне намене", Подтачка 3.А.4.Зелене и слободне површине/**3.А.4.1. Парковско зеленило**,мења се и гласи:

*Парковско зеленило* заступљено је у целинама А,Б и В, захватајући укупну површину од 13,0 ха, што представља 2,88% подручја Плана.

Услови који се односе на изградњу објеката и уређење простора у оквиру намене "Парковско зеленило" прописани су Правилима грађења, којима су дефинисани урбанистички показатељи, урбанистичка мрежа линија и правила изградње у оквиру Поглавља 10.3.0.Појединачна правила грађења, Табела ПГ-13.Намена "Парковско зеленило".

Поглавље 3.ПРЕТЕЖНА НАМЕНА ЗЕМЉИШТА ПО ЗОНАМА И ЦЕЛИНАМА, Наслов 3./Б Површине осталих намена, Тачка 3.Б.1.Становање/ **3.Б.1.2.Становање средњих густина у градском подручју (породично и вишепородично становање)**, преименује се у **3.Б.1.2.Становање средњих густина у градском подручју** и гласи:

Намена *становање средњих густина у градском подручју* заступљена је у свим просторним целинама, захватајући укупну површину од 49,47 ха, што представља 9,46% подручја Плана.

Услови који се односе на изградњу објеката и уређење простора у оквиру намене "Становање средњих густина у градском подручју" прописани су Правилима грађења, којима су дефинисани урбанистички показатељи, урбанистичка мрежа линија и правила изградње у оквиру Поглавља 10.3.0.Појединачна правила грађења, Табела ПГ-15.Намена "Становање средњих густина у градском подручју".

Поглавље 3.ПРЕТЕЖНА НАМЕНА ЗЕМЉИШТА ПО ЗОНАМА И ЦЕЛИНАМА, Наслов 3./Б Површине осталих намена", Тачка 3.Б.1.Становање/**3.Б.1.3.Становање умерених густина у градском подручју**, мења се и гласи:

Намена *становање умерених густина у градском подручју* заступљена је у свим просторним целинама, захватајући укупну површину од 222,06 ха, што представља 42,46% подручја Плана.

Услови који се односе на изградњу објеката и уређење простора у оквиру намене "Становање умерених густина у градском подручју" прописани су Правилима грађења, којима су дефинисани урбанистички показатељи, урбанистичка мрежа линија и правила изградње у оквиру Поглавља 10.3.0.Појединачна правила грађења, Табела ПГ-15.Намена "Становање умерених густина у градском подручју" .

Поглавље 3.ПРЕТЕЖНА НАМЕНА ЗЕМЉИШТА ПО ЗОНАМА И ЦЕЛИНАМА, Наслов 3./Б Површине осталих намена", Тачка 3.Б.1.Становање/**3.Б.1.4.Пословно-стамбена зона**, мења се и гласи:

Намена *пословно-стамбена зона* заступљена је у свим просторним целинама, захватајући укупну површину од 23,74ха, што представља 4,54% подручја Плана.

Услови који се односе на изградњу објеката и уређење простора у оквиру намене "Пословно-стамбена зона" прописани су Правилима грађења, којима су дефинисани урбанистички показатељи, урбанистичке мреже линија и правила изградње у оквиру Поглавља 10.3.0.Појединачна правила грађења, Табела ПГ-15.Намена "Пословно-стамбена зона" .

Поглавље 3.ПРЕТЕЖНА НАМЕНА ЗЕМЉИШТА ПО ЗОНАМА И ЦЕЛИНАМА, Наслов 3./Б Површине осталих намена", Тачка 3.Б.3.Пословне и радне зоне/ **3.Б.3.1. Пословно-трговински комплекс**, мења се и гласи:

Намена *пословно - трговински комплекс* заступљена је у свим целинама захватајући укупну површину од 18,0ха, што представља 3,44% подручја Плана.

Услови који се односе на изградњу објеката и уређење простора у оквиру намене "Пословно - трговински комплекс" прописани су Правилима грађења, којима су дефинисани урбанистички показатељи, урбанистичке мреже линија и правила изградње у оквиру Поглавља 10.3.0.Појединачна правила грађења, Табела ПГ-24.Намена "Пословно - трговински комплекс".

Поглавље 3.ПРЕТЕЖНА НАМЕНА ЗЕМЉИШТА ПО ЗОНАМА И ЦЕЛИНАМА, Тачка 3.1. Биланси планираних површина, урбанистички параметри и нормативни показатељи коришћења простора, Подтачка **3.1.1. Биланси планираних површина**,мења се и гласи:

*Биланси планираних површина грађевинског подручја Плана*

|  |  |  |  |
| --- | --- | --- | --- |
| Број | Намена | ПЛАН укупно (ха) | % у односу на План |
|  |  |  |  |
|  | **ПОДРУЧЈЕ ПЛАНА** | **523,02** | **100,00** |
|  |  |  |  |
| **A/ и Б/** | **ГРАЂЕВИНСКO ПОДРУЧЈЕ** | **523,02** | **100,00** |
|  |  |  |  |
| **A/** | **ПОВРШИНЕ ЈАВНЕ НАМЕНЕ** | **180,26** | **34,47** |
|  |  |  |  |
| **A.1.** | **ЈАВНЕ СЛУЖБЕ** | **18,58** | **3,55** |
| **A.1.1.** | **ОБРАЗОВАЊЕ** | **14,76** | **2,82** |
| A.1.1.1. | Oсновно образовање | 11,39 | 2,18 |
| A.1.1.2. | Средњешколско образовање | 2,22 | 0,42 |
| A.1.1.3. | Дом ученика/студената | 1,15 | 0,22 |
|  |  |  |  |
| **A.1.2.** | **СОЦИЈАЛНА И ДЕЧИЈА ЗАШТИТА** | **2,89** | **0,55** |
| A.1.2.1. | Социјалана заштита | 0,65 | 0,12 |
| A.1.2.2. | Предшколско образовање | 2,24 | 0,43 |
|  |  |  |  |
| **A.1.3.** | **ЗДРАВСТВЕНА ЗАШТИТА** | **0,50** | **0,10** |
| A.1.3.1. | Основна здравствена заштита | 0,50 | 0,10 |
|  |  |  |  |
| **A.1.4.** | **КУЛТУРА И ИНФОРМИСАЊЕ** | **0,11** | **0,02** |
| A.1.4.1. | Дом културе | 0,06 | 0,01 |
| А.1.4.2. | Споменик културе | 0,05 | 0,01 |
|  |  |  |  |
| **A.1.5.** | **УПРАВА И ДРЖАВНИ ОРГАНИ** | **0,32** | **0,06** |
| A.1.5.1. | Јавна управа | 0,32 | 0,06 |
| **A.2.** | **КОМУНАЛНЕ ДЕЛАТНОСТИ** | **3,68** | **0,70** |
| A.2.1. | Гробље | 0,81 | 0,15 |
| A.2.2. | Зелена пијаца | 0,95 | 0,18 |
| A.2.3. | Пошта | 0,34 | 0,07 |
| A.2.4. | Трафостаница | 1,55 | 0,3 |
| А.2.5. | Пумпна канализациона станица | 0,03 | 0,01 |
|  |  |  |  |
| **А.3.** | **СПОРТ И ФИЗИЧКА КУЛТУРА** | **6,94** | **1,33** |
| A.3.1. | Спортско-рекреативни центар | 2,46 | 0,47 |
| A.3.2. | Стадион (хала) | 1,28 | 0.24 |
| A.3.3. | Спортски терен | 3,20 | 0,61 |
|  |  |  |  |
| **A.4.** | **ЗЕЛЕНЕ И СЛОБОДНЕ ПОВРШИНЕ** | **30,73** | **5,88** |
| A.4.1. | Парковско зеленило | 13,00 | 2,88 |
| A.4.2. | Заштитно зеленило (претежно "остало земљиште") | 17,73 | 3,40 |
|  |  |  |  |
| **A.5.** | **САОБРАЋАЈ** | **92,20** | **17,63** |
| A.5.1. | Саобраћајне површине и терминали | 92,20 | 17,63 |
|  |  |  |  |
| **А.6.** | **ВОДНО ЗЕМЉИШТЕ** | **28,13** | **5,38** |
|  | Појас водног земљишта | 28,13 | 5,38 |
|  |  |  |  |
| **Б.** | **ПОВРШИНЕ ОСТАЛЕ НАМЕНЕ** | **342,76** | **62,53** |
|  |  |  |  |
| **Б.1.** | **СТАНОВАЊЕ** | **302,80** | **57,90** |
| Б.1.1. | Становање великих густина у градском подручју | 6,17 | 1,18 |
| Б.1.2. | Становање средњих густина у градском подручју | 49,47 | 9,46 |
| Б.1.3. | Становање умерених густина у градском подручју | 222,06 | 42,46 |
| Б.1.4. | Пословно - стамбена зона | 23,74 | 4,54 |
| Б.1.5. | Социјално становање | 1,63 | 0, 31 |
|  |  |  |  |
| **Б.2.** | **ГРАДСКИ ЦЕНТРИ** | **16,85** | **3,28** |
| Б.2.1. | Секундарни градски центар *(површина шире зоне)* | 16,85 | 3,28 |
|  |  |  |  |
| **Б.3.** | **ПОСЛОВНЕ И РАДНЕ ЗОНЕ** | **20,23** | **3,87** |
| Б.3.1. | Пословно-трговински комплекс | 18,00 | 3,44 |
| Б.3.2. | Пословни центар уз спортски комплекс | 0,73 | 0,14 |
| Б.3.3. | Угоститељство и туризам | 1,50 | 0,29 |
|  |  |  |  |
| **В.** | **ВЕРСКИ ОБЈЕКТИ** | **2,88** | **0,55** |

Поглавље **4.РЕГУЛАЦИОНЕ ЛИНИЈЕ УЛИЦА, ПОВРШИНЕ ЈАВНЕ НАМЕНЕ И ГРАЂЕВИНСКЕ ЛИНИЈЕ ЗА ЗОНЕ ЗА КОЈЕ НИЈЕ ПРЕДВИЂЕНА ИЗРАДА ПЛАНА ДЕТАЉНЕ РЕГУЛАЦИЈЕ**, додају се Став 2 и Став 3:

**Став 2**, који гласи: Регулационе линије које се поклапају са катастарским међама означене су светлоплавом бојом, а регулационе линије, које се не поклапају са катастром, тамноплавом бојом. У случају неусаглашености фактичког и планираног стања, може се при издавању локацијских услова, извршити корекција планских елемената према фактичком стању и то тако да се регулациона ширина саобраћајница може повећавати до обухватања површина јавне намене, у складу са катастарским стањем. Смањење предметним планом дефинисаних регулационих ширина саобраћајница није дозвољено.

**Став 3**, који гласи: Грађевинска линија се односи на планирану изградњу, уз поштовање катастарског стања изграђености објеката. У том смислу, у ситуацијама где грађевинска линија прелази преко постојећег објекта, не подразумева се рушење тог објекта, већ његово задржавање у постојећим габаритима, као и могућност хоризонталне и вертикалне надградње, уз поштовање нове грађевинске линије и осталих дефинисаних услова изградње.

Поглавље **5.НИВЕЛАЦИОНЕ КОТЕ РАСКРСНИЦА УЛИЦА И ПОВРШИНА ЈАВНЕ НАМЕНЕ (НИВЕЛАЦИОНИ ПЛАН) ЗА ЗОНЕ ЗА КОЈЕ НИЈЕ ПРЕДВИЂЕНА ИЗРАДА ПЛАНА ДЕТАЉНЕ РЕГУЛАЦИЈЕ**, Став 1 допуњује се реченицом која гласи: Коте нивелете подлежу корекцији у оквиру главних саобраћајница. Након Става 2, додаје се следећи поднаслов:

*План регулације и нивелације*

Планом хоризонталне и вертикалне регулације дати су услови за диспозицију објеката и саобраћајница у односу на регулациону линију. План хоризонталне и вертикалне регулације урађен је на ситуационом плану са висинском представом терена, на основу плана намене површина, саобраћајног решења и конфигурације терена. Регулациона линија одређена је у односу на осовинску линију саобраћајница, које су дате својим координатама у Гаус-Кригеровом координатном систему. Планом вертикалне регулације дати су услови за постављање нивелете саобраћајница и равњање платоа осталог грађевинског земљишта.

Регулациона линија је дефинисана постојећим међама, новоодређеним међним тачкама, преломним тачкама осовина саобраћајница и аналитичким елементима (приказани на графичком прилогу).

Нивелационим решењем дате су преломне тачке осовине саобраћајница и нагиби нивелета саобраћајница.

Поглавље 6.КОРИДОРИ И КАПАЦИТЕТИ ЗА САОБРАЋАЈНУ, ЕНЕРГЕТСКУ, КОМУНАЛНУ И ДРУГУ ИНФРАСТРУКТУРУ, Тачка **6.2.Електроенергетска мрежа/Услови уређења**, Став 11 мења се и гласи: Мрежу 0,4kV на просторима планираним за становање великих густина радити као кабловску, а на просторима предвиђеног становања средњих густина мрежа може бити надземна и кабловска.

Поглавље 6.КОРИДОРИ И КАПАЦИТЕТИ ЗА САОБРАЋАЈНУ, ЕНЕРГЕТСКУ, КОМУНАЛНУ И ДРУГУ ИНФРАСТРУКТУРУ, Тачка **6.5.Топлификација**, Став 2 мења се и гласи: У планском обухвату предвиђа се изградња нових топлотних извора за снабдевање корисника топлотном енергијом - котларница ''Дурлан'', ''Пантелеј 2'' и ''Сомборска-исток''.

Котларница ''Дурлан'' се планира у оквиру дворишта школе ''Мика Антић'', а у дворишту школе се планира и мерно регулациона станица (МРС).

Оквирна локација планиране котларнице ''Пантелеј 2'' је у близини постојеће котларнице ''Пантелеј'', у непосредној близини школе ''Стефан Немања''. Након изградње котларнице ''Пантелеј 2'' угасиће се постојећа котларница. Тачна локација планиране котларнице са припадајућом МРС и припадајуће топловодне мреже одредиће се Планом детаљне регулације.

Зона која се налази у западном делу Плана на подручју општине Пантелеј, северно од булевара Сомборска, планира се као зона топлификације са сопственом котларницом. Прецизна локација котларнице ''Сомборска-исток'' и припадајуће МРС одредиће се даљом урбанистичком разрадом.

Поглавље 6.КОРИДОРИ И КАПАЦИТЕТИ ЗА САОБРАЋАЈНУ, ЕНЕРГЕТСКУ, КОМУНАЛНУ И ДРУГУ ИНФРАСТРУКТУРУ, Тачка **6.6. Водоводна мрежа**, у Ставу 4, мења се тачка 4 и гласи:

* У циљу рационализације потрошње, извршити раздвајање водомера у објектима, тако да сваки стан има посебан водомер. Ово је обавезујуће за све нове објекте.

Поглавље 6.КОРИДОРИ И КАПАЦИТЕТИ ЗА САОБРАЋАЈНУ, ЕНЕРГЕТСКУ, КОМУНАЛНУ И ДРУГУ ИНФРАСТРУКТУРУ, Тачка **6.7. Канализациона мрежа**, мења се и гласи:

Употребљене воде на планском подручју, по свом пореклу, углавном потичу од две категорије корисника: у већој мери од становништва и у мањој из технолошких процеса производње. Друга категорија корисника има скоро занемарљив утицај на порекло. Због неповољних финансијско-економских прилика и незначајне индустријске производње, присутних индустријских отпадних вода нема.

Генерално, на посматраном подручју, егзистирају два типа канализационе мреже, сепаратни и општи систем. Сепаратни систем је изграђен на занемарљивој територији обухвата и односи веома мали проценат у систему каналисања на третираном подручју. За скоро целу територију је карактеристичан општи систем каналисања, по коме се атмосферске и употребљене воде прикупљају истим колекторима и воде изван територије обухвата, до реципијента, у овом случају, у реку Нишаву. Свему овоме треба додати да се у канализациону мрежу испушта сва отпадна вода, односно не поштују се технички нормативи и услови за испуштање отпадних вода у градску канализацију, а касније се оне испуштају у реципијент без претходног пречишћавања, супротно прописима Закона о водама ("Сл.гласник РС" бр. 30/10).

Систем прикупљања и одвођења употребљених вода заснива се на колекторској мрежи општег типа. Сва употребљена вода са третираног подручја се канализационим системом одводи до колектора пречника Ø1300mm у Улици Сомборској и колектора пречника Ø1000mm у Улици Књажевачкој и даље ван територије планског обухвата.

Атмосферска канализациона мрежа је занемарљива и своди се на колектор пречника Ø900mm у Булевару Медијана, са испустом у реку Нишаву.

Највећи проблем каналисања је управо заступљен мешовити систем одвођења вода, који нарочито постаје доминантан сазревањем идеје о потреби изградње централног градског постројења за пречишћавање отпадних вода.

Канализациони систем са приказаним степеном изграђености не представља функционалну целину и није покривено целокупно подручје. На осталом делу предметног подручја корисници су оријентисани на локалне системе у виду септичких јама, што представља опасност за водоснабдевање низводних насеља, због могућности неконтролисаног инфилтрирања употребљених вода из септичких јама у околину.

Каналисање отпадних вода развијаће се као сепаратни канализациони систем, који је оцењен као најпогоднији у зависности од морфолошких услова евакуационог подручја и карактера реципијената.

Основни услов развоја канализационе мреже је изградња мреже за употребљене воде на целокупној обухваћеној територији дуж свих саобраћајница, како би се комунално опремио и сагледао апсолутно сваки корисник. Реализацију канализационе мреже ускладити са изградњом планираних саобраћајница, односно реконструкцијом постојећих, као и са планираним колекторима. Канализациону мрежу за употребљене воде полагати у осовини сабраћајница.

До изградње канализационог система, као прелазно решење, дозвољена је изградња појединачних или групних водонепропусних септичких јама потребног капацитета, у складу са пројектованим количинама отпадних вода, са организованим пражњењем и одвозом садржаја од стране правних лица регистрованих и овлашћених за ту делатност.

Изградњу водонепропусних септичких јама вршити према следећим условима:

- да су приступачне за возило - аутоцистерну, која ће их празнити,

- да су коморе изграђене од водонепропусних материјала,

- да су удаљене од свих објеката и међа према суседима најмање 3,0m,

- да се лако могу преоријентисати на јавну канализациону мрежу након њене изградње,

- да буду удаљене од бунара најмање 10m.

Уколико у будућим објектима има технолошких поступака у којима има продукције технолошких отпадних вода, које садрже опасне материје које угрожавају здравље људи и реципијената, оне се морају адекватно третирати у индивидуалним уређајима за пречишћавање и тек након тога прикључити на јавну мрежу за одвођење употребљених вода.

Након реализације целокупног система потребно је донети општински пропис којим би се наложило обавезно прикључење на канализацију и затварање свих водопропусних септичких јама у циљу спречавања даљег загађивања подземних вода и очувања категорије површинских вода. Неопходна је израда и стално ажурирање катастра загађивача и вођење репресивне политике у складу са законском регулативом која се односи на заштиту квалитета вода.

Реализацију поменуте канализације за употребљене воде мора пратити изградња канализационе мреже за атмосферске воде на читавој посматраној територији, дуж свих саобраћајница. Изградњу канализационе мреже за атмосферске воде ускладити са изградњом планираних саобраћајниц, односно реконструкцијом постојећих, као и са изградњом канализационе мреже за употребљене воде. Приоритет је изградња колектора за атмосферске воде у Улици Сомборској и Књажевачкој. Положај планиране атмосферске канализационе мреже је у коловозној траци са стране супротне положају водоводне мреже. Изградња атмосферске канализационе мреже у свим саобраћајницама је предуслов за развој канализационе мреже и одговарајући третман отпадних вода. На местима близу водотока и ако се процени да вишак кишнице неће угрозити квалитет водопријемника, одводњавање вршити риголама. Поред тога, планирано је пречишћавање сакупљених атмосферских вода са манипулативних површина и паркинга, са станица за снабдевање горивом, као и вода употребљених за прање ових површина, пре упуштања у јавну мрежу. Потребна је уградња сепаратора уља на свим станицама за снабдевање горивом на планском подручју. Положај планираних сепаратора уља дефинисаће се израдом пројектне документације. Одвођење атмосферских вода са кровних површина вршиће се приључком на планирану канализациону мрежу без претходног третмана. Профил и капацитет мреже, пројектоваће се у складу са сливним површинама и утврђеним плувиметријским фактором.

Приликом изградње објеката и паркинга извршити обарање ивичњака према зеленим површинама, а поплочавање на слободним површинама вршити пропусним плочама. Избор грађевинског материјала од кога су начињене цеви, пад цевовода и остале техничке карактеристике, препуштају се пројектанту на основу хидрауличког прорачуна.

За контролу рада канализације и могућност благовремене интервенције, на месту вертикалног прелома цевовода, промене хоризонталног правца пружања цевовода и улива бочног огранка, предвидети ревизионе силазе.

Радове око ископа рова, разупирања зидова рова, полагања и међусобног повезивања цеви, затрпавања цевовода и рова песком и ископаним материјалом, испитивања цевовода и пуштања у рад, извршити на основу важећих техничких прописа и услова за ову врсту радова и инсталација.

На делу изведене канализационе цеви нивелета коловозне површине треба да буде усклађена са нивелетом поклопца ревизионих шахтова. Забрањено је упуштање употребљених вода у канализацију за атмосферске воде. Пре израде пројектне документације за појединачне објекте, неопходно је прибавити услове надлежног комуналног предузећа, којима ће се дефинисати тачно место прикључка на јавну мрежу. Сви прикључци на јавну канализациону мрежу извешће се према условима ЈКП за водовод и канализацију ''Наиссус'' Ниш (редни број услова 33873/2, од 06.10.2017. године.

Поглавље 7.МЕРЕ ЗАШТИТЕ КУЛТУРНО-ИСТОРИЈСКИХ СПОМЕНИКА   
И ЗАШТИЋЕНИХ ПРИРОДНИХ ЦЕЛИНА, допуњује се следећим тачкама:

**Тачка 7.1.4.** **Општи услови заштите непокретних културних добара, добара која уживају претходну заштиту и евидентираних културних добара**

Када је у питању заштита непокретних културних добара, културна добра под претходном заштитом и евидентирана културна добра, Првим изменама и допунама Плана предвидети израду **Студије** којом би биле обухваћене следеће активности:

* истраживање података, прикупљање документације и валоризација споменичких вредности непокретних културних добара,
* дефинисање граница заштите и заштићене околине,
* утврђивање посебних услова заштите за сваки појединачни објекат или комплекс са дефинисањем граница заштите и заштићене околине.

До израде посебних услова за појединачне објекте важе даљи општи услови заштите за сва евидентирана добра с тим што ће многа бити у статусу заштићених непокретних културних добара (претходна заштита), у периоду примене Првих измена и допуна Плана (обзиром да ће се у међувремену радити на окончању процедура за утврђивања):

1. Планским мерама не сме бити угрожен интегритет, нити споменичка својства културних добара, односно добара која уживају претходну заштиту.
2. Планским мерама треба створити оптималне услове за чување и трајну заштиту и презентацију добара под заштитом.
3. На археолошким локалитетима није дозбољено планирање никакве градње, осим ако се то изричито одобри посебним условима.
4. На заштићеним добрима и њиховој заштићеној околини не смеју се изводити никакви радови, који могу променити њихов садржај, природу или изглед, без претходно прибављених услова и сагласности надлежног завода за заштиту споменика културе.
5. Непокретна културна добра и добра која уживају претходну заштиту могу се користити у својој изворној или одговарајућој намени, на начин који неће ни у чему угрозити њихова основна споменичка својства.
6. Непокретна културна добра и добра под претходном заштитом не смеју се користити у сврхе које нису у складу са њиховом природом, наменом и значајем, или на начин који може довести до њиховог оштећења.
7. Власник, корисник или други субјект који по било ком основу располаже непокретним културним добром, или добром под претходном заштитом дужан је да га чува и одржава с пажњом, тако да не дође до оштећења или уништења његових споменичких својстава. Није дозвољено да се руши, раскопава, преправља, презиђује, или да се изводе било какви други радови који могу променити изглед и вредност културног добра без претходно прибављених посебних услова и сагласности надлежног Завода.
8. Завод за заштиту споменика културе посебним правним актом утврђује конкретне услове чувања, коришћења и одржавања, као и услове за предузимање конкретних мера заштите за свако појединачно непокретно културно добро или добро под претходном заштитом. АКТ О МЕРАМА ТЕХНИЧКЕ ЗАШТИТЕ, који прописује надлежни Завод, прибавља се пре добијања локацијских услова. Пројектна документација (ИДЕЈНИ И ГЛАВНИ ПРОЈЕКАТ) доставља се надлежном Заводу на сагласност.
9. Планом треба предвидети интервенције у простору које неће угрозити заштићена непокретна културна добра и добра под претходном заштитом, већ допринети њиховој трајној заштити и пуној афирмацији њихових споменичких вредности.
10. Све интервенције предвиђене Планом, које се ма на који начин односе на заштићена непокретна културна добра и добра под претходном заштитом, могу се предузимати само под посебним конкретним условима које утврђује надлежни Завод за заштиту споменика културе.

**Тачка 7.1.5.** **Опште мере заштите непокретних културних добара и добара која уживају претходну заштиту**

Првим изменама и допунама Планатреба утврдити и мере заштите непокретних културних добара, односно добара под претходном заштитом и евидентираних културних добара, које ће се примењивати и реализовати, као део активности на спровођењу планског документа.

1. Предвидети Законом регулисану обавезу:

* Уколико се у току извођења грађевинских и других радова наиђе на археолошка налазишта или археолошке предмете, извођач радова је дужан да одмах, без одлагања прекине радове и обавести надлежни завод за заштиту споменика културе и да предузме мере да се налаз не уништи и не оштети и да се сачува на месту и у положају у коме је отркивен;
* Инвеститор објекта дужан је да обезбеди средства за истраживање, заштиту, чување, публиковање и излагање добра које ужива претходну заштиту које се открије приликом израдње инвестиционог објекта - до предаје добра на чување овлашћеној установи заштите.

1. Првим изменама и допунама Планапредвидети наставак археолошких истраживања, и радове у смислу заштите и презентације непокретног културног наслеђа.
2. Остварити заштиту кроз документацију, као обавезни, примарни вид заштите, израдом потпуне детаљне стручне и техничке документације свих утврђених н.к.д. и евидентираних добара под претходном заштитом.
3. Предвидети решења која ће у највећој могућој мери истицати вредности заштићених непокретних културних добара и добара под претходном заштитом (осим добара која имају само документарни значај и неће се трајно чувати).
4. Предвидети и створити услове за потпуну и трајну заштиту непокретних културних добара ревитализацијом и презентацијом, конзерваторско-рестаураторским радовима и другим одговарајућим методама, а пре свега укључивањем у даље развојне токове.
5. Предвидети обавезу сопственика, корисника и других субјеката који располажу непокретним културним добрима, да сваком заштићеном објекту посвећују пуну пажњу прибављајући и спроводећи посебне услове и мере заштите од надлежног Завода за заштиту споменика културе Ниш, при ма каквим интервенцијама у складу са Законом.
6. Обезбедити предуслове за корекцију свих негативних појава у односу на непокретна културна добра и добра која уживају претходну заштиту. То се пре свега односи на елиминисање планираних и реализованих интервенција у простору које директно или индиректно угрожавају споменичке вредности, али и на све реализоване или планиране неадекватне и непожељне интервенције на појединим заштићених објектима.

**Тачка 7.1.6.** **Смернице за примену и спровођење услова и мера заштите непокретних културних добара и добара која уживају претходну заштиту**

1. Услове и мере заштите треба оперативно користити и применити у процесу обраде Првим изменама и допунама Плана, а нарочито при решавању саобраћаја, изградње, намене површина и сл.
2. Акт о условима и мерама заштите, поред текста садржи и графичке прилоге који илуструју изложене податке и ставове.
3. Акт о условима и мерама заштите, поред непосредне примене у обради Првих измена и допуна Плана, обавезно чини и саставни део Документационе основе.

Поглавље **8. ЗОНЕ ЗА КОЈЕ СЕ ОБАВЕЗНО ДОНОСИ ПЛАН ДЕТАЉНЕ РЕГУЛАЦИЈЕ СА ПРОПИСАНОМ ЗАБРАНОМ ИЗГРАДЊЕ ДО ЊЕГОВОГ ДОНОШЕЊА**

Из Става 1 брише се реченица:Концепт плана детаљне регулације јесте извод из Плана генеране регулације.

**Став 4**, мења се и гласи: Поред Првим изменама и допунама Плана дефинисаног простора за даљу детаљну разраду, на иницијативу Главног урбанисте Града Ниша, могућа је израда Планова детаљне регулације и за остала подручја у обухвату, која нису предвиђена за даљу разраду овим планским документом, што се неће сматрати одступањем од њега. Обухват сваког појединачног Плана детаљне регулације биће одређен катастарским парцелама, приликом доношења Одлуке о његовој изради.

Након Става 4, додаје се **Тачка 8.1.** **Предвиђени рокови за израду плана детаљне регулације са обавезном забраном градње нових објеката и реконструкције постојећих објеката (изградња објеката или извођење радова којима се мења стање у простору), до усвајања плана**, која гласи:

На подручју дефинисаном за разраду планом детаљне регулације важи следеће:

* Роком за детаљну разраду предвиђеног подручја, прецизира се временски хоризонт од (четири) године за реализацију, након чијег истека ће град извршити преиспитивање оправданости израде, у зависности од реалних потреба и прилива наменских инвестиција;
* У деловима планског подручја где је предвиђена реализација нове регулације са циљем остваривања површина јавне намене за планирану изградњу, у виду комплекса јавних установа, комуналних објеката или нових саобраћајних траса, *забрањује се изградња у оквиру дефинисане регулације те нове површине јавне намене*;
* У оквиру дефинисане регулације нове површине јавне намене, *дозвољено је само текуће одржавање објеката (поступци у смислу побољшања услова коришћења).*

Након Тачке 8.1.Предвиђени рокови за израду плана детаљне регулације са обавезном забраном градње нових објеката и реконструкције постојећих објеката (изградња објеката или извођење радова којима се мења стање у простору), до усвајања планског документа, додаје се **Тачка 8.2. Општа правила уређења простора, правила и услови усмеравајућег карактера и остали услови уређења простора за даљу планску разраду**, која гласи:

Приликом даље детаљне разраде предвиђених простора, важно је поштовати принцип очувања насељског идентитета, традиције и културног наслеђа, навика демогарфско социјалног-хабитуса, али и микролокацијских одлика сагледаног простора, у виду морфолошких, историјско-амбијенталних и обликовних карактеристика.

Приступ при планирању заснивати на унапређењу, уређењу и заштити архитектуре са елементима стила локалног и регионалног карактера, уз јасно дефинисање идентитета грађевина кроз модерну интерпретацију градње са акцентом на остваривању визуелног идентитета насеља, енергетске ефикасности и еколошке свести. Забранити сваки облик градње који није у функцији репрезентативности простора.

За просторе за које се предвиђа даља планска разрада, до доношења тих планова и привођења простора планираној намени, уколико је простор нападнут затеченом градњом, дозвољава се искључиво текуће и инвестиционо одржавање.

Приликом израде Планова детаљне регулације, неопходно је прибављање услова надлежних организација и јавних предузећа у чијој је надлежности њихово издавање.

Уколико је за подручје, на коме се налази катастарска парцела за коју је поднет захтев за издавање локацијских услова, предвиђена обавеза даље планске разраде, а такав плански документ није донет у року прописаном чланом 27. став 6. Закона, локацијски услови издају се на основу подзаконског акта којим се уређују општа правила парцелације, уређења и грађења, као и на основу постојећег планског документа који садржи регулациону линију.

Након Тачке 8.2. Општа правила уређења простора, правила и услови усмеравајућег карактера и остали услови уређења простора за даљу планску разраду, додаје се **Тачка 8.3. Степен комуналне опремљености грађевинског земљишта по целинама и зонама из планског документа, који је потребан за издавање локацијских услова и грађевинске дозволе**, која гласи:

Грађевинско земљиште треба комунално опремити, што подразумева изградњу објеката комуналне инфраструктуре и изградњу и уређење површина јавне намене.

За издавање локацијских услова, неопходно је обезбедити приступ јавној саобраћајној површини и базичну инфраструктурну опремљеност, која обухвата могућност прикључивања на водоводну, канализациону и електроенергетску мрежу. Уколико не постоји инфраструктурна мрежа, подразумева се да инвеститор преузме обавезу изградње дела инфраструктурне мреже која недостаје.

Поглавље **9. ЛОКАЦИЈЕ ЗА КОЈЕ СЕ ОБАВЕЗНО ИЗРАЂУЈЕ УРБАНИСТИЧКИ ПРОЈЕКАТ, ОДНОСНО РАСПИСУЈЕ КОНКУРС**, Став 1, Тачка 3. мења се и гласи:

**3.** У целини В (за предвиђене намене: основно и предшколско образовање, пословно-трговински комплекс и парковско зеленило), као и за изградњу свих стамбених и пословно-стамбених објеката, на простору обухвата ПДР насеља "Сомборска центар" ("Сл.лист Града Ниша", бр.106/04) и ПДР насеља "Сомборска исток" ("Сл.лист Града Ниша", бр.33/04).

Из Поглавља 9. ЛОКАЦИЈЕ ЗА КОЈЕ СЕ ОБАВЕЗНО ИЗРАЂУЈЕ УРБАНИСТИЧКИ ПРОЈЕКАТ, ОДНОСНО РАСПИСУЈЕ КОНКУРС, бришу се **Тачка 9.1. Предвиђени рокови за израду плана детаљне регулације са обавезном забраном градње нових објеката и реконструкције постојећих објеката (изградња објеката или извођење радова којима се мења стање у простору), до усвајања плана** и **Тачка 9.2. Општа правила уређења простора, правила и услове усмеравајућег карактера и остале услове уређења простора за даљу планску разраду**

Поглавље 10. ПРАВИЛА УРЕЂЕЊА И ПРАВИЛА ГРАЂЕЊА ПО ЦЕЛИНАМА И ЗОНАМА ЗА КОЈЕ НИЈЕ ПРЕДВИЂЕНО ДОНОШЕЊЕ ПЛАНА ДЕТАЉНЕ РЕГУЛАЦИЈЕ, Тачка 10.1.Правила уређења, Подтачка 10.1.4. **Општи и посебни услови и мере заштите живота и здравља људи и заштите од пожара, елементарних непогода, техничко-технолошких несрећа и ратних дејстава**,мења се и гласи:

10.1.4. Општи и посебни услови и мере заштите животне средине

*Заштита земљишта*

Заштита земљишта остварује се:

* Санацијом и рекултивацијом деградираних површина;
* Преиспитивањем постојећег концепта управљања комуналним и осталим отпадом и усаглашавањем истог са важећом законском регулативом из ове области и Националном стратегијом управљања отпадом;
* Спречавањем нелегалне градње у будућности;
* Изналажењем могућности проширења програма мониторинга и успостављањем нових мерних места ради добијања свеобухватне/тачне слике о квалитету земљишта у планском обухвату.

*Заштита ваздуха*

Заштита и побољшање квалитета ваздуха остварује се кроз:

* Унапређење зеленила и зелених површина у планском обухвату;
* Обезбеђивање заштите насеља (стамбених зона) од емисије загађујућих материја заштитним зеленим појасима формираним од више аутохтоних биљних врста;
* Подизање дрвореда дуж саобраћајница, а нарочито у стамбеним зонама;
* За све објекте из којих се емитују загађујуће материје, планирање одговарајућих техничких и технолошких решења, којима се обезбеђује да емисија загађујућих материја у ваздуху задовољава прописане граничне вредности дефинисане законском регулативом;
* Изналажење могућности проширења програма мониторинга и по потреби успостављање нових мерних станица и места ради добијања свеобухватне/тачне слике о квалитету ваздуха у планском обухвату.

*Очување и побољшање квалитета вода*

Очување и побољшање квалитета воде остварује се кроз:

* Поштовање прописаног режима заштите подземних и површинских изворишта водоснабдевања и предвиђање свих неопходних мера заштите вода и земљишта од загађивања у редовним и акцидентним ситуацијама;
* Инфраструктурно опремање кроз изградњу канализационих система за прикупљање и одвођење отпадних вода;
* Изградњу објеката/постројења за пречишћавање отпадних вода, за све објекте из којих се испуштају загађене отпадне воде, пре испуштања у канализацију употребљених вода или други рецепијент, у циљу заштита околног земљишта, подземних и површинских вода, у складу са законском регулативом;
* Изградњу свих саобраћајних и манипулативних површина од водонепропусних материјала отпорних на нафту и нафтне деривате и са ивичњацима којима се спречава одливање воде на околно земљиште приликом њиховог одржавања или падавина;
* Обезбеђивање контролисаног прихвата зауљених атмосферских вода са платоа, саобраћајница и паркинг простора и обезбеђење њиховог третмана у сепаратору уља и масти пре упуштања у градску канализацију за употребљене воде или други рецепијент у складу са законском регулативом;
* Евидентирање свих субјеката који своје отпадне воде испуштају у површинске воде;
* Евидентирање и уклањање свих нелегалних и несанитарних депонија у планском обухвату.

*Заштита од буке*

Смањење комуналне буке остварује се кроз:

* Усклађивање планирања са Законом о заштити од буке ("Сл.гласник РС", бр.36/09 и 88/10), као и подзаконским актима донетим на основу овог закона;
* У подручјима са изграђеним стамбеним, пословним и/или привредним објектима на којима се очекује повећан ниво буке, изнад прописаних граничних вредности, обезбедити пројектовање и извођење техничких мера заштите у облику звучних баријера, у складу са архитектонско-грађевинским карактеристикама објекта, којима се обезбеђује да бука која се емитује из техничких и других делова објекта при прописаним условима коришћења и одржавања не прекорачује прописане граничне вредности, према угроженим зонама и појединачним локацијама;
* Дефинисање препорука и правила градње у погледу избора материјала, система и конструкција са звучном заштитом, чиме се омогућава да ниво буке не прелази дозвољене граничне вредности, при прописаним условима коришћења и одржавања опреме.

*Подстицање енергетске ефикасности*

* Применом модела континуираног и системског подстицања одрживог и енергетски ефикасног планирања и изградње у пословном, јавном и стамбеном сектору, доприноси смањењу потрошње енергената и ресурса, односно смањењу емисије штетних гасова у атмосферу;
* Успостављање енергетске ефикасности у објектима;
* Обезбеђивање ефикасног коришћења енергије, узимајући у обзир микроклиматске услове локације, намену, положај и оријентацију објекта, као и могућност коришћења обновљивих извора енергије.

*Заштита од нејонизујућих зрачења*

Заштита од нејонизујућих зрачења у нискофреквентном подручју остварује се кроз:

* Одређивање могућих садржаја, намене објеката и њиховог положаја на парцели у зони заштите далековода, узимајући у обзир негативни утицај електромагнетног поља далековода на здравље људи и околину, односно дефинисане заштитне зоне;
* Забрану изградње у зони заштите далековода, стамбених објеката, јавних установа дечије, социјалне и здравствене заштите, објеката намењених спорту и рекреацији, дечијих игралишта, као и објеката намењених обављању делатности које подразумевају дужи боравак људи;
* Планирање, пројектовање и изградњу нових трафостаница у складу са важећим нормама и стандардима прописаним за ту врсту објеката, уз предузимање одговарајућих техничких и оперативних мера чиме се обезбеђује да нивои излагања становништва нејонизујућим зрачењима, након изградње трафостаница, не прелазе референтне граничне нивое излагања електричним, магнетским и електромагнетским пољима, у складу са Правилником о границама излагања нејонизујућим зрачењима ("Сл.гласник РС", бр.104/09);
* Обезбеђивање одговарајуће заштите земљишта и подземних вода постављањем непропусне танкване за прихват опасних материја из трансформатора трафостанице, запремине довољне да прихвати укупну количину трнсформаторског уља садржаног у трансформатору и не планирати уградњу трансформатора који садржи полихлороване бифениле (РСВ).

*Заштита од нејонизујућих зрачења* - смањење штетног утицаја нејонизујућих зрачења на животну средину и здравље људи, препоручује се кроз мере и услове заштите животне средине којих треба да се придржавају оператери мобилне телефоније, ради ефикаснијег планирања и изградње мобилне телекомуникационе мреже (нових извора нејонизујућих зрачења у високофреквентном подручју - радио базних станица):

* Обавезно спровођење поступка процене утицаја пројекта на животну средину за сваку базну станицу;
* Планирање локација за постављање базних станица, које ће у складу са техничким решењем за сваку базну станицу, омогућити изложеност мањег броја грађана, нижим нивоима електромагнетног зрачења;
* Поштовање правила грађења мобилне телекомуникационе мреже:

1. избегавање постављања уређаја и припадајућег антенског система базних станица мобилне телефоније на објектима: здравствених установа, дечијих вртића, школа и простора дечијих игралишта,
2. минималну удаљеност базних станица мобилне телефоније од објеката здравствених установа, дечјих вртића, школа и простора дечјих игралишта, односно ивице парцеле ових објеката не треба бити мања од 100m;

* Постављање антенски система базних станица мобилне телефоније, у зонама повећане осетљивости, на стамбеним и другим објектима и на антенским стубовима само под условом да:

1. висинска разлика између базе антене и тла износи најмање 20m,
2. удаљеност антенског система базне станице и стамбеног објекта у окружењу, у зони главног снопа зрачења антене, износи најмање 30m,
3. удаљеност антенског система базне станице и стамбеног објекта у окружењу може бити мања од 30 m, у случају када је висинска разлика између базе антене и кровне површине објекта у окружењу најмање 10m;

* Антенски систем базне станице мобилне телефоније, који се поставља на кровној површини стамбеног објекта не сме бити видљив из стамбеног простора или терасе стамбеног објекта на који се поставља, односно стамбеног простора или терасе суседног стамбеног објекта у низу, изузев у случају сагласности власника наведених станова;
* При избору локације за постављање антенских система базних станица мобилне телефиније узети у обзир следеће:

1. могућност постављања антенских система на постојећим антенским стубовима других оператера, грађевинама попут димњака топлана, водоторњева, стубова са рефлекторима, телевизијских стубова и сл,
2. неопходност поштовања постојећих природних обележја локација и пејзажа, избегавати просторе излетишта, заштићена природна добра, заштићене културно-историјске целине, парковске површине и сл,
3. избор дизајна и боје антенских система у односу на објекат или окружење на ком се врши његова инсталација, те потребу/неопходност маскирања базне станице.
4. антенски системи не могу бити постављани на кровним терасама ако на тим етажама постоје просторије у којима људи живе или бораве дуже од 2 сата;

* Изналажење могућности проширења програма мониторинга и успостављање нових мерних места ради добијања свеобухватне /тачне слике нивоа нејонизујућих зрачења у високофреквентном опсегу пореклом од ових система ради утврђивања утицаја на становништво и животну средину.

*Очување и успостављање одрживог система зелених површина*

Очување и успостављање одрживог система зелених површина остварити кроз:

* Рекултивацију, озелењавање и уређење деградираних површина, ранијих сметлишта и простора на којима је нелегално одлаган грађевински и други отпад;
* Подизање зелених заштитних појасева у контакту стамбених зона и пољопривредних површина, односно у контакту привредних комплекса и стамбених зона, као и зона јавне намене;
* Подизање дрвореда дуж постојећих и планираних саобраћајница, а нарочито у стамбеним зонама;
* Озелењавања паркинг површина, нарочито у производним, складишним зонама и јавних објеката и комплекса.

*Заштита у току градње нових или реконструкције постојећих објеката*

У току грађења нових или реконструкције постојећих објеката неопходно је  
предузети низ мера којима се минимизирају могући негативни утицаји на животну средину. Ове мере пре свега подразумевају:

* Стриктну заштиту свих делова терена ван непосредне зоне радова, што значи да се  
  ван планиране, постојеће површине не могу користити као стална или привремена одлагалишта материјала, као позајмишта, као платои за паркирање и поправку машина;
* Све манипулације са нафтом и њеним дериватима, неопходно је обављати на посебно дефинисаном месту и уз максималне мере заштите како не би дошло до просипања. Сва амбалажа за уље и друге деривате нафте, мора се сакупљати и односити на контролисане депоније;
* Предузимање мера које обезбеђују заштиту и рационално коришћење земљишта, површинских и подземних вода, управљање насталим отпадом у складу са законском регулативом;
* Предузимање мера које обезбеђују заштиту и рационално коришћење земљишта, површинских и подземних вода, управљање насталим отпадом у складу са законском регулативом и санацију земљишта у случају изливања уља и горива током рада грађевинских машина и механизације;
* Дефинисање локација паркинга, путева за тешку механизацију, позајмишта и складишта грађевинског и материјала из ископа;
* Свођење на најмању могућу меру уништавање вегетације, а нарочито зеленог и шумског покривача, уз обезбеђење обнове оштећених површина земљишта и аутентичних пејзажа по завршетку радова;
* Дефинисање обавезе извођача радова да одмах прекине радове и обавести надлежну организацију за заштиту споменика културе, ако се у току извођења грађевинских и других радова наиђе на археолошка налазишта или археолошке предмете и
* Дефинисање обавезе извођача радова да одмах обавести надлежну организацију за заштиту природе, уколико се у току извођења радова наиђе на природно добро које је геолошко-палеонтолошког типа и минеролошко-петрографског порекла, за које се претпоставља да има својство природног споменика.

При изградњи, односно реконструкције или уклањању објеката, наведених у Листи I и Листи II Уредбе о утврђивању Листе пројеката за које је обавезна процена утицаја и Листе пројеката за које се може захтевати процена утицаја на животну средину ("Сл.гласник РС", бр.114/08). Инвеститор је обавезан да се обрати надлежном органу за заштиту животне средине, ради спровођења процедуре процене утицаја на животну средину, у складу са одредбама Закона о процени утицаја на животну средину ("Сл.гласник РС", бр.135/04 и 36/09). Проценом утицаја биће извршена анализа могућих значајних утицаја сваког појединачног пројекта на животну средину, која обухвата квалитативни и квантитативни приказ могућих промена у животној средини за време извођења пројекта, редовног рада и за случај удеса, као и процену да ли су промене привременог или трајног карактера и биће дефинисане мере за спречавање, смањење и отклањање сваког значајнијег штетног утицаја на животну, мере које ће се предузети за уређење простора, техничко-технолошке, санитарно-хигијенске, биолошке, организационе, правне, економске и друге мере.

*Заштита од пожара*

Заштита од пожара у редовним условима вршиће се путем противпожарних преградака, а интервенције ће се реализовати коришћењем водохидраната из водоводне мреже, као и из водозахвата, а у производним и радним срединама путем система Ц6 и Ц9. Ради заштите од пожара објекти морају бити реализовани према одговарајућим техничким противпожарним прописима, стандардима и нормативима:

* Објекти морају бити изведени у складу са Законом о заштити од пожара ("Сл.гласник РС", бр.111/09 и 20/15);
* Објекти морају бити изведени у складу са Законом о експлозивним материјама, запаљивим течностима и гасовима ("Сл.гласник СРС", бр.44/77, 45/84 и 18/89);
* Објекти морају бити изведени у складу са Законом о запаљивим и горивим течностима и запањивим гасовима ("Сл.гласник РС", бр.54/15);
* Главни пројекат заштите од пожара и пројекти посебних система заштите од пожара морају бити израђени од стране правних лица која имају овлашћење Министарства унутрашњих послова за бављење пословима израде главног пројекта заштите од пожара и пројеката посебних система заштите од пожара, а пројектанти личне лиценце, а у складу са чл.32 и чл.38. Законом о заштити од пожара ("Сл.гласник РС", бр.111/09 и 20/15);
* Главни пројекат заштите од пожара и пројекти посебних система зсштите од пожара морају имати садржај и форму у складу са Законом о заштити од пожара ("Сл.гласник РС", бр.111/09 и 20/15) и Правилником о полагањз стручног испитаи условима за добијање лиценце и овлашћења за израду главног пројекта заштите од пожара и посебних система и мера заштите од пожара ("Сл.гласник РС", бр.21/12 и 87/13);
* Објектима мора бити обезбеђен приступни пут за ватрогасна возила у складу са Правилником о техничким нормативима за приступне путеве, окретнице и уређење платоа за ватрогасна возила у близини објекта повећаног ризика од пожара ("Сл.лист СРЈ", бр.8/95);
* Уколико је кота последње етаже на којој бораве људи већа од 30m у односу на коту приступне саобраћајнице, са које је могућа интервенција ватрогасног возила уз коришћење аутомеханичарских лестава, применити одредбе Правилника о техничким нормативима за заштиту високих објеката од пожара ("Сл.гласник РС", бр.80/15);
* Предвидети хидрантску мрежу, сходно Правилнику о техничким нормативима за хидрантску мрежу за гашење пожара ("Сл.лист СФРЈ", бр.30/91);
* Реализовати објекте у складу са Одлуком о плану заштите од пожара општине Ниш ("Међуопштински сл. Лист", бр.18/83);
* Објекти морају бити реализовани у складу са Правилником о техничким нормативима за електричне инсталације ниског напона ("Сл.лист СФРЈ", бр.53/88 и 54/88 и "Сл.лист СРЈ", бр.28/95) и Правилником о техничким нормативима за заштиту објеката од атмосферског пражњења ("Сл.лист СРЈ", бр.11/96);
* Уколико се планира изградња електроенергетских објеката и постројења, исти морају бити реализовани у складу са Правилником о техничким нормативима за заштиту електроенергетских постројења и уређаја од пожара ("Сл.лист СФРЈ", бр.74/90), Правилником о техничким нормативима за заштиту нисконапонских мрежа и припадајућих трафостаница ("Сл.лист СФРЈ", бр.13/78) и Правилником о изменама и допунама техничких норматива за заштиту нисконапонских мрежа и припадајућих трафостаница ("Сл.лист СФРЈ", бр.37/95);
* Објекти морају бити реализовани у складу са Правилником о техничким нормативима за изградњу нисконапонских надземних водова ("Сл.лист СФРЈ", бр.06/92) и Правилником о техничким нормативима за изградњу надземних електроенергетских водова називног напона од 1kV до 400kV ("Сл.лист СФРЈ", бр.65/88 и "Сл.лист СРЈ", бр.18/92);
* Објекти морају бити реализовани у складу са Правилником о техничким захтевима безбедности од пожара спољних зидова зграда ("Сл.гласник РС", бр.59/16);
* Објекти морају бити реализовани у складу са Правилником о безбедности лифтова ("Сл.лист РС", бр.101/10);
* Системе вентилације и климатизације предвидети у складу са Правилником о техничким нормативима за системе вентилације или климатизацију ("Сл.лист СФРЈ", бр.38/89 и "Сл.лист РС", бр.118/14);
* Објекти морају бити реализовани у складу са Правилником о техничким нормативима за системе за одвођење дима и топлоте насталих у пожару ("Сл.лист СФРЈ", бр. 45/83) и СРПС ЕН 1366, СРПС ЕН 12101 и др.;
* Реализовати изградњу објеката у складу са Правилником о техничким нормативима за стабилну инсталацију за дојаву пожара ("Сл.лист СРЈ", бр.87/93) и СРПС ЕН 54 и др.;
* Уколико се предвиђа уградња стабилне инсталације за гашење пожара исту предвидети у складу са одговарајућим стандардима и прописима (СРПС ЕН 12845, СРПС ЕН 12259, СРПС ЦЕН/ТС 14816, СРПС ЦЕН/ТС 15176 и др.);
* Применити одредбе Правилника о техничким нормативима за заштиту складишта од пожара и експлозија ("Сл.лист СФРЈ", бр.24/87);
* Обезбедити потребну отпорност на пожар конструкције објекта (зидова, међуспратне таванице, челичних елемената...), сходно СРПС У.Ј1 240;
* Предвидети поделу објеката у пожарне сегменте и секторе, поједине просторије посебно пожарно издвојити (технички блок, вентилационе коморе, електроенергетски блок, машинске просторије лифта, посебне специфичне просторије, просторије са стабилним инсталацијама за гашење пожара, магацине, администрацију и сл.);
* Реализовати објекте у складу са техничким препорукама СРПС ТП 21:2003 Техничке препоруке за грађевинске техничке мере заштите од пожара стамбених, пословних и јавних зграда и СРПС ТП 19 Техничка препорука за заштиту од пожара индустријских објеката;
* Предвидети употребу материјала и опреме за коју се могу обезбедити извештаји и атестна документација домаћих акредитованих лабораторија и овлашћених институција за издавање атеста, или за коју је могуће признати иностране исправе и знакове усаглашености сходно Уредби о начину признавања иностраних исправа и знакова усаглашености ("Сл.гласник СРС", бр.98/09);
* Применити одредбе Правилника о техничким нормативима за пројектовање и извођење завршних радова у грађевинарству ("Сл.лист СФРЈ", бр.21/90);
* Обезбедити сигурну евакуацију употребом негоривих материјала (СРПС У.Ј1.050) у обради ентеријера и конструкцијом одговарајуће отпорности на пожар, постављањем врата са одговарајућим смером и начином отварања;
* Гараже реализовати у складу са Правилником о техничким захтевима за заштиту гаража за путничке аутомобиле од пожара и експлозије ("Сл.лист СЦГ", бр.31/05);
* Уколико се предвиђа гасификација комплекса, реализовати објекте у складу са Правилником о техничким нормативима за пројектовање, грађење, погон и одржавање гасних котларница ("Сл.лист СФРЈ", бр. 10/90 и 52/90), уз предходно прибављање услова (локације) за безбедно постављање у погледу мера заштите од пожара и експлозија за трасу гасовода и место мерно регулационе станице од стране Управе за ванредне ситуације, сходно чл. 6. и 7. Закона о запаљивим и горивим течностима и запаљивим гасовима ("Сл.гласник РС", бр.54/15), Правилником о условима несметан и безбедан транспорт природног гаса гасоводима притиска од 16 бара ("Сл.гласник РС", бр.37/13), Правилником о условима за несметану и безбедну дистрибуцију природног гаса гасоводима притиска до 16 бара ("Сл.гласник РС", бр.86/15) и Правилником о техничким нормативима за унутрашње гасне инсталације ("Сл. лист СРЈ", бр. 20/92 и 33/92);
* Применити одредбе Правилника о техничким нормативима за аутоматско затварање врата или клапни отпорних на пожар ("Сл.лист СФРЈ", бр.35/80);
* Применити одредбе Правилника о техничким нормативима за стабилне инсталације за детекцију експлозивних гасова и пара ("Сл.лист СРЈ", бр.24/93);
* Применити одредбе Правилника о техничким нормативима за стабилне уређаје за гашење пожара угљендиоксидом ("Сл.лист СФРЈ", бр.44/83 и 31/89);
* Применити одредбе Правилника о техничким нормативима уређаје у којима се наносе и суше премазна средства ("Сл.лист СФРЈ", бр.57/85);
* Применити одредбе Уредбу о заштити од пожара при извођењу заваривања, резања и лемљења ("Сл.лист СРС", бр.50/79);
* Уколико се предвиђа фазна изградња објеката обезбедити да свака фаза представља економско-техничку целину и може се самостално користити.

**Посебни услови приступачности површина и објеката јавне намене**

Приликом планирања простора јавних, саобраћајних и пешачких површина, прилаза до објеката и пројектовања објеката за јавно коришћење, као и посебних уређаја у њима, обавезна је примена важећег Правилника и других прописа за обезбеђење приступачности и несметано кретање деце, старих, особа са отежаним кретањем и особа са инвалидитетом.

Објекти за јавно коришћење, у смислу Правилника о техничким стандардима приступачности ("Сл.гласник РС", бр.46/13) јесу: банке, болнице, домови здравља, домови за старе, објекти културе, објекти за потребе државних органа и локалне самоуправе, школе, дечије установе, рехабилитациони центри, спортско-рекреативни објекти, поште, хотели, хостели, угоститељски објекти, пословни објекти, поште, саобраћајни терминали, и др.

У складу са стандардима приступачности потребно је осигурати услове за несметано кретање и приступ особама за инвалидитетом, деци и старијим особама на следећи начин:

*Тротоари и пешачке стазе*

Тротоари и пешачке стазе, пешачки прелази, места за паркирање и друге површине у оквиру улица, тргова, шеталишта, паркова и игралишта, по којима се крећу лица са посебним потребама морају бити међусобно повезани и прилагођени за оријентацију и са нагибима који не могу бити већи од 5% (1:20), а изузетно 8,3% (1:12).

Површина тротоара и пешачких стаза мора да буде чврста, равна и отпорна на клизање. На трговима или на другим великим пешачким површинама, контрастом боја и материјала обезбедити уочљивост главних токова и њихових промена у правцу.

Највиши попречни нагиб уличних тротоара и пешачких стаза управно на правац кретања износи 2%.

У коридору основних пешачких кретања не постављају се стубови, рекламни панои или друге препреке, а постојеће препреке се видно обележавају.

Делови зграда као што су балкони, еркери, висећи рекламни панои и сл., као и доњи делови крошњи дрвећа, који се налазе непосредно уз пешачке коридоре, уздигнути су најмање 250cm у односу на површину по којој се пешак креће.

*Пешачки прелази*

За савладавање висинске разлике између тротоара и коловоза користе се закошени ивичњаци који се изводе у ширини пешачког прелаза и у нивоу коловоза, са максималним нагибом закошеног дела до 8,3%, а ако је технички неизводљиво у изузетним случајевима до 10%.

*Места за паркирање*

Места за паркирање возила која користе лица са посебним потребама предвидети у близини улаза у стамбене зграде, објеката за јавно коришћење и других објеката и означити знаком приступачности. Најмања укупна површина места за паркирање возила која користе особе са инвалидитетом износи 370x480cm; место за паркирање за два аутомобила које се налази у низу паркиралишних места управно на тротоар величине је 590x500cm са међупростором ширине 150cm.

Број паркинг места износи:

* За јавне гараже, јавна паркиралишта, као и паркиралишта уз објекте за јавно коришћење и стамбене зграде, најмање 5% места од укупног броја места за паркирање;
* На паркиралиштима са мање од 20 места која се налазе уз амбуланту, апотеку, продавницу прехрамбених производа, пошту, ресторан и објекат предшколског образовања, најмање једно место за паркирање;
* На паркиралиштима уз станице за снабдевање горивом, ресторане и мотеле поред магистралних и регионалних путева, 5% места од укупног броја места за паркирање, али не мање од једног места за паркирање;
* На паркиралиштима уз домове здравља, болнице, домове старих и друге веће здравствене и социјалне установе, као и друге објекте који претежно служе лицима са посебним потребама у простору, најмање 10% места од укупног броја места за паркирање.

*Прилази до објеката*

Савладавање висинске разлике између пешачке површине и прилаза до објекта врши се: рампама за пешаке и инвалидскa колицa, за висинску разлику до 0,76m, односно спољним степеницама, степеништем и подизним платформама, за висинску разлику већу од 0,76m.

Минималне ширине рампи за приступ објектима морају бити 0,90m а нагиб од 1:20 (5%) до 1:12 (8,3%), за кратка растојања (до 6,0m).

Површина рампе мора бити чврста, равна и отпорна на клизање. Ако су рампе предвиђене за учестало коришћење од стране лица са оштећеним видом, површине рампи могу бити у бојама које су у контрасту са подлогом.

Савладавање висинских разлика до висине од 0,90m у случају када не постоји могућност савладавања ове разлике рампама, степеницама и степеништем врши се подизним платформама.

Поглавље 10. ПРАВИЛА УРЕЂЕЊА И ПРАВИЛА ГРАЂЕЊА ПО ЦЕЛИНАМА И ЗОНАМА ЗА КОЈЕ НИЈЕ ПРЕДВИЂЕНО ДОНОШЕЊЕ ПЛАНА ДЕТАЉНЕ РЕГУЛАЦИЈЕ, 10.1.Правила уређења, Тачка 10.1.6. Правила парцелације, препарцелације и исправке граница парцела, **Подтачка 10.1.6.1.Општа правила парцелације**:

Став *Породично становање*, мења се и гласи: Грађевинска парцела за становање умерених густина мора да има површину од минимално: 300m² за слободностојећи објекат, 400m² (две по 200m²) за двојни објекат, 150m² за објекат у непрекинутом низу, 130m² за полуатријумски објекат и 200m² за објекат у прекинутом низу.

Најмања ширина грађевинске парцеле је 10,0m за слободностојећи објекат, 16,0m (две по 8,0m) за двојни објекат и 5,0m за објекат у непрекинутом низу.

Став *Вишепородично становање*, мења се и гласи: Грађевинска парцела за становање средњих и великих густина мора да има површину од минимално 600m² (минимално 500m² за социјално становање), најмања ширина парцеле за слободностојеће објекте је 20,0m, а за објекте у прекинутом низу је 15,0m.

Поглавље 10. ПРАВИЛА УРЕЂЕЊА И ПРАВИЛА ГРАЂЕЊА ПО ЦЕЛИНАМА И ЗОНАМА ЗА КОЈЕ НИЈЕ ПРЕДВИЂЕНО ДОНОШЕЊЕ ПЛАНА ДЕТАЉНЕ РЕГУЛАЦИЈЕ; 10.2. ПРАВИЛА ГРАЂЕЊА; 10.2.1. ОПШТА ПРАВИЛА ГРАЂЕЊА; **Тачка 10.2.1.1. Врста и намена објеката који се могу градити под условима утврђеним планом, односно врсте и намена објеката чија је изградња забрањена у појединачним зонама**, додају се следећи ставови:

**Став 2**, који гласи:У објекту намењеном становању умерене густине или анексу, могу се обављати делатности које еколошки и функционално, према свим важећим прописима регулишу заштиту околине од буке и загађења (административне или услужне делатности). Забрањена је изградња објеката који угрожавају и негативно утичу на квалитет животне средине и

**Став 3**, који гласи: Могућа је изградња објеката унутар блока, у случају да предвиђени простор за изградњу објеката унутар блока задовољава удаљења од суседних објеката и да се обезбеђује адекватан приступ моторним возилима у ширини од минимум 5,0m од објекта до јавне површине - јавног пута.

Поглавље 10. ПРАВИЛА УРЕЂЕЊА И ПРАВИЛА ГРАЂЕЊА ПО ЦЕЛИНАМА И ЗОНАМА ЗА КОЈЕ НИЈЕ ПРЕДВИЂЕНО ДОНОШЕЊЕ ПЛАНА ДЕТАЉНЕ РЕГУЛАЦИЈЕ; 10.2. ПРАВИЛА ГРАЂЕЊА; 10.2.1. ОПШТА ПРАВИЛА ГРАЂЕЊА; **Тачка 10.2.1.2. Услови за формирање грађевинске парцеле**, додају се следећи ставови:

**Став 2**, који гласи: Уколико катастарска парцела нема приступ на површину јавне намене није грађевинска парцела. Задржавају се постојеће парцеле на којима се може градити у складу са правилима парцелације и изградње.

**Став 3**, који гласи: Величина грађевинске парцеле/комплекса дефинисана је регулационим линијама према површинама друге јавне и остале намене и границама катастарских парцела. Усаглашава се са технолошким условима и потребама конкретне намене, у складу са прописима и одговарајућим техничким нормативима. За намену становања, појединачним правилима грађења прописана је величина грађевинске парцеле.

**Став 4**, који гласи: Код парцела чија је површина мања од минималних површина парцела дефинисаних правилима грађења и чије проширење из имовинско правних разлога или већ изграђене физичке структуре није могуће, дозвољава се изградња објеката по најповољнијим условима грађења, уколико је парцела мања до 5% од минималне површине дозвољене намене у правилима грађења.

**Став 5**, који гласи: У случају обједињавања - спајања суседних парцела за формирање нове грађевинске парцеле, омогућава се да се урбанистички параметри искористе до максимума предвиђених за дату намену, укључујући и евентуално неискоришћене изградње на парцели која се обједињује/спаја.

**Став 6**, који гласи: Могуће је формирати грађевинску парцелу и у случајевима када су планским мерама предвиђене две компатибилне намене. Код парцела које су обухваћене двема компатибилним наменама, дозвољава се парцелација, препарцелација и изградња објекта. У таквим случајевима се примењује правило да, уколико је на грађевинској парцели преовлађујућа намена (50% и више) са дозвољеним вишим вредностима урбанистичких параметара, исти се за грађевинску парцелу умањују за 10%, а уколико је преовлађујућа намена (50% и више) са нижим вредностима урбанистичких параметара, исти се увећавају за 10%.

Поглавље 10. ПРАВИЛА УРЕЂЕЊА И ПРАВИЛА ГРАЂЕЊА ПО ЦЕЛИНАМА И ЗОНАМА ЗА КОЈЕ НИЈЕ ПРЕДВИЂЕНО ДОНОШЕЊЕ ПЛАНА ДЕТАЉНЕ РЕГУЛАЦИЈЕ; 10.2. ПРАВИЛА ГРАЂЕЊА; 10.2.1. ОПШТА ПРАВИЛА ГРАЂЕЊА; **Тачка 10.2.1.3. Положај објеката у односу на регулациону и грађевинску линију**, додају се следећи ставови:

**Став 3**, који гласи: Грађевинска линија је линија до које је максимално дозвољено грађење на и изнад површине земље. Подземне етаже могу се градити унутар и до грађевинске, односно регулационе линије. Грађевинска линија се првенствено односи на планирану изградњу, уз поштовање катастарског стања изграђености објекта. У том смислу, у ситуацијама где грађевинска линија прелази преко постојећег објекта, не подразумева се рушење тог објекта, већ његово задржавање упостојећим габаритима, као и могућност хоризонталне и вертикалне надградње, уз поштовање нове грађевинске линије и осталих услова изградње датих овим Планом. Грађевинска линија важи за све објекте. Објекат се може градити и на одређеној удаљености од грађевинске линије (ка унутрашњости грађевинске парцеле).

**Став 4**, који гласи: Испади на објекту могу прелазити грађевинску линију на најмањој висини 3,0m од коте терена и највише 1,60m (рачунајући одстојање од основног габарита објекта до хоризонталне пројекције испада). У случају да се грађевинска и регулациона линија поклапају, испади могу прећи и регулациону линију највише 1,20m, на делу тротоара који је ширине најмање 2,0m. Ако суседни објекат има испад непосредно уз планирани објекат, тада се еркер новопланираног објекта:

- може поравнати са суседним;

- величину еркера одређује линија која формира угао од 30̊ у односу на новопројектовани објекат, конструисана из тачке пресека регулационе линије која разграничава објекте, односно парцеле.

У случају да је планирано поклапање регулационе и грађевинске линије, при чему је ширина тротоара максимално 2,0m, није могућа изградња грађевинских елемената (еркера, доксата, балкона, улазних надстрешница са или без стубова, надстрешница и сл.) на нивоу првог спрата.

**Став 5**, који гласи: За објекте који се граде на површинама јавне намене, испади на објекту не смеју да пређу регулациону линију. За постојеће објекте, израда термоизолације у дебљини која је прописана важећим Правилником о енергетској ефикасности зграда, неће се сматрати променом грађевинске линије.

Поглавље 10. ПРАВИЛА УРЕЂЕЊА И ПРАВИЛА ГРАЂЕЊА ПО ЦЕЛИНАМА И ЗОНАМА ЗА КОЈЕ НИЈЕ ПРЕДВИЂЕНО ДОНОШЕЊЕ ПЛАНА ДЕТАЉНЕ РЕГУЛАЦИЈЕ; 10.2. ПРАВИЛА ГРАЂЕЊА; 10.2.1. ОПШТА ПРАВИЛА ГРАЂЕЊА; **Тачка 10.2.1.4. Положај објекта у односу на границе грађевинске парцеле/комплекса**, мења се и гласи:

Минимално одстојање објекта од границе грађевинске парцеле коју не додирује износи 4,0m, уколико другачије није дефинисано појединачним правилима градње.

Уколико објекат има испаде на задњој и бочним странама, прописано минимално одстојање од граница грађевинске парцеле важи за испаде на објектима у бочном и задњем делу грађевинске парцеле, односно, рачуна се удаљеност најистуреније тачке објекта у односу на границе грађевинске парцеле.

За постојеће објекте чије је растојање од границе парцеле мање од 4,0m, не могу се на суседним странама предвиђати отвори за дневно осветљење (осим отвора за помоћне просторије-кухиње, купатила, оставе, ходници и сл).

За изградњу и доградњу објекта на међи потребна је сагласност суседа, осим у случају већ изграђеног објекта на међи, са стране суседа, без обзира на висину суседног објекта.

За надградњу, надзиђивање, као и реконструкцију, санацију и адаптацију објекта на међи, до Планом прописаних параметара, у случају већ изграђеног објекта на међи, са стране суседа, није потребна сагласност суседа, уз услов поштовања дубине суседног објекета.

У случају доградње спољашњег степеништа за потребе надградње објекта (излажење из постојећег габарита), није потребна сагласност суседа.

Подземне етаже могу се градити унутар и до граница грађевинске парцеле, осим ако другачије није дефинисано у појединачним правилима грађења.

У случају изградње објекта на регулацији блока, обавезно поставити пасаже минималне ширине 3,50m и висине 4,20m (светле мере).

Поглавље 10. ПРАВИЛА УРЕЂЕЊА И ПРАВИЛА ГРАЂЕЊА ПО ЦЕЛИНАМА И ЗОНАМА ЗА КОЈЕ НИЈЕ ПРЕДВИЂЕНО ДОНОШЕЊЕ ПЛАНА ДЕТАЉНЕ РЕГУЛАЦИЈЕ; 10.2. ПРАВИЛА ГРАЂЕЊА; 10.2.1. ОПШТА ПРАВИЛА ГРАЂЕЊА; **Тачка 10.2.1.5. Кота приземља**: додају се следећи ставови који гласе:

**Став 2**, мења се и гласи: Кота приземља може бити виша од нулте коте највише ½ спратне висине од нулте коте.

Након Става 3, додају се следећи ставови:

**Став 4**: За објекте на стрмом терену са нагибом од улице (наниже) када је нулта кота нижа од коте нивелете јавног пута, кота приземља може бити нижа од нулте коте највише ½ спратне висине.

**Став 5**: За објекте који имају индиректну везу са јавним путем, преко приватног пролаза, кота приземља утврђује се локацијским условима и применом одговарајућих тачака овог члана.

Поглавље 10. ПРАВИЛА УРЕЂЕЊА И ПРАВИЛА ГРАЂЕЊА ПО ЦЕЛИНАМА И ЗОНАМА ЗА КОЈЕ НИЈЕ ПРЕДВИЂЕНО ДОНОШЕЊЕ ПЛАНА ДЕТАЉНЕ РЕГУЛАЦИЈЕ; 10.2. ПРАВИЛА ГРАЂЕЊА; 10.2.1. ОПШТА ПРАВИЛА ГРАЂЕЊА**; Тачка 10.2.1.6. Најмања дозвољена међусобна удаљеност објеката**, мења се и гласи:

Међусобна удаљеност нових и околних објеката на странама које се не додирују (околним објектима се не сматрају помоћни објекти), износи половину висине вишег објекта, одноно четвртину висине вишег објекта, уколико објекат не садржи отворе за осветљење стамбених просторија, али не може бити мања од 4,0m.

За постојеће објекте који су међусобно удаљени мање од 4,0m не могу се на суседним странама отварати наспрамни отвори за осветљење стамбених просторија.

За одређивање удаљења од суседног објекта, референтна је висина фасаде окренута према суседу, односно бочној граници парцеле.

Поглавље 10. ПРАВИЛА УРЕЂЕЊА И ПРАВИЛА ГРАЂЕЊА ПО ЦЕЛИНАМА И ЗОНАМА ЗА КОЈЕ НИЈЕ ПРЕДВИЂЕНО ДОНОШЕЊЕ ПЛАНА ДЕТАЉНЕ РЕГУЛАЦИЈЕ; 10.2. ПРАВИЛА ГРАЂЕЊА; 10.2.1. ОПШТА ПРАВИЛА ГРАЂЕЊА; **Тачка 10.2.1.11. Помоћни објекти**:

**Став 1**, допуњује се реченицом: Помоћни објекат није балон - сала; такође, помоћни објекат се не може користити за становање, нити се у њему може обављати привредна делатност;

**Став 2**, допуњује се реченицом: Помоћни објекти се граде као приземни, максималне висине 5,0m;

**Став 3**, мења се и гласи: Минимална удаљеност најистуреније тачке помоћног објекта до границе грађевинске парцеле износи 0,5m. Удаљеност помоћног објекта од другог стамбеног или пословног објекта може бити најмање 2,5m, односно најмање 4,0m уколико је његов зид наспрам отвору за дневно осветљење стамбеног или пословног објекта. Удаљеност може бити и мања, по претходно прибављеној сагласности власника суседног објекта.

На зиду помоћног објекта, који је удаљен мање од 1,0m од границе грађевинске парцеле, не могу се постављати прозори и врата.

Помоћни објекат не може ометати пролаз и друге функције дворишта.

Поглавље 10. ПРАВИЛА УРЕЂЕЊА И ПРАВИЛА ГРАЂЕЊА ПО ЦЕЛИНАМА И ЗОНАМА ЗА КОЈЕ НИЈЕ ПРЕДВИЂЕНО ДОНОШЕЊЕ ПЛАНА ДЕТАЉНЕ РЕГУЛАЦИЈЕ; 10.2. ПРАВИЛА ГРАЂЕЊА; 10.2.1. ОПШТА ПРАВИЛА ГРАЂЕЊА**; Тачка 10.2.1.13.Мере, енергетске ефикасности**, мења се и гласи:

Сви планирани објекти морају да задовољавају све прописе везане за енергетску ефикасност објеката - Правилник о енергетској ефикасности зграда ("Сл.гласник РС", бр.61/11).

Овим правилником ближе се прописују енергетска својства и начин израчунавања топлотних својстава објеката високоградње, као и енергетски захтеви за нове и постојеће објекте.

Утврђивање испуњености услова енергетске ефикасности зграде врши се израдом елабората ЕЕ, који је саставни део техничке документације која се прилаже уз захтев за издавање грађевинске дозволе или уз захтев за издавање решења којим се одобрава извођење радова на адаптацији или санацији објекта, као и енергетској санацији.

Правилник се примењује на:

- Изградњу нових зграда;

- Реконструкцију, доградњу, обнову, адаптацију, санацију и енергетску санацију постојећих зграда;

- Реконструкцију, адаптацију, санацију, обнову и ревитализацију културних добара и зграда у њиховој заштићеној околини са јасно одређеним границама катастарских парцела и културних добара, уписаних у Листу светске културне баштине и објеката у заштићеним подручјима, у складу са актом о заштити културних добара и са условима органа, односно организације надлежне за послове заштите културних добара;

- Зграде или делове зграда које чине техничко-технолошку или функционалну целину.

Одредбе овог правилника не примењују се на:

* Зграде за које се не издаје грађевинска дозвола;
* Зграде које се граде на основу привремене грађевинске дозволе, као и зграде које се граде на основу грађевинске дозволе за припремне радове;
* Радионице, производне хале, индустријске зграде које се не греју и не климатизују;
* Зграде које се повремено користе током зимске и летње сезоне (мање од 25% времена трајања зимске односно летње сезоне).

Енергетска својства и начини израчунавања топлотних својстава утврђују се за стамбене зграде са једним станом; стамбене зграде са два или више станова; управне и пословне зграде; зграде намењене образовању и култури; зграде намењене здравству и социјалној заштити; зграде намењене туризму и угоститељству; зграде намењене спорту и рекреацији; зграде намењене трговини и услужним делатностима; зграде мешовите намене; зграде за друге намене које користе енергију.

Енергетска ефикасност зграде је остварена ако су обезбеђени минимални услови комфора садржани у Правилнику, а при томе потрошња енергије за грејање, хлађење, припрему топле санитарне воде, вентилацију и осветљење зграде не прелази дозвољене максималне вредности по m2 садржане у Правилнику.

*Мере енергетске ефикасности градње за планиране објекте*

Приликом пројектовања објеката неопходно је обратити пажњу на оријентацију и функционални концепт зграде у циљу коришћења природе и природних ресурса предметне локације, пре свега енергије сунца, ветра и околног зеленила.

Приликом пројектовања предвидети облик зграде којим се може обезбедити што је могуће енергетски ефикаснији однос површине и запремине омотача зграде у односу на климатске факторе и намену зграде. Потребно је обезбедити максимално коришћење природног осветљења, као и коришћење пасивних добитака топлотне енергије зими односно заштите од прегревања у току лета адекватним засенчењем.

У зависности од намене објекта, предвидети одговарајућу термичку масу за постизање топлотног комфора у зимском и летњем периоду - повећати термичку инерцију објекта. Потребно је применити висок квалитет (у складу са постојећим стандардима и прописима) топлотне изолације целокупног термичког омотача.

Структуру и омотач објекта предвидети тако да се омогући максимално коришћење пасивних и активних соларних система.

Техничке просторије (резервоар и пумпно постројење) које се користе у случају коришћења падавина као и подземних и отпадних вода за потребе заливања, спољашњу употребу или за потребе грејања и хлађења зграда, уколико су укопане не урачунавају се у индекс заузетости парцеле.

*Мере за постизање енергетске ефикасности постојећих зграда*

Приликом реконструкције чији је циљ постизање енергетске ефикасности постојећих зграда дозвољено је накнадно извођење спољне топлотне изолације зидова уколико се врши у складу са законом, при чему треба водити рачуна о очувању функционалне и обликовне целовитости зграде.

Уколико се зид који се санира налази на регулационој линији, дозвољава се да дебљина накнадне термоизолације са свим завршним слојевима буде унутар јавног простора (уколико за то постоје техничке могућности и не крше се одредбе других прописа), а када је зид који се санира на граници са суседном парцелом дозвољено је постављање накнадне спољне изолације дебљине до 15cm уз сагласност тог суседа.

Дозвољено је накнадно формирање стакленика (уколико за то постоје техничке могућности и не крше одредбе важећих закона) ако се елаборатом докаже побољшање енергетске ефикасности зграде.

**Сертификат о енергетским својствима зграда** (енергетски пасош) морају имати све нове зграде, као и постојеће зграде које се реконструишу, адаптирају, санирају или енергетски санирају, осим зграда које су правилником изузете од обавезе енергетске сертификације. Правилник којим се ближе прописују услови, садржина и начин издавања је Правилник о условима, садржини и начину издавања сертификата о енергетским својствима зграда ("Сл. гласник РС", бр.69/12).

Категорије зграда за које се издаје енергетски пасош, одређене су према претежној намени дефинисаној прописом којим се уређују енергетска својства зграда.

Зграде за које није потребно прибављање енергетског пасоша су:

* Постојеће зграде које се реконструишу или енергетски санирају, а које имају нето површину мању од 50m²;
* Зграде које имају предвиђени век употребе ограничен на две године и мање;
* Зграде привременог карактера за потребе извођења радова, односно обезбеђење простора за смештај људи и грађевинског материјала у току извођења радова;
* Радионице, производне хале, индустријске зграде и друге привредне зграде које се, у складу са својом наменом, морају држати отворенима више од половине радног времена, ако немају уграђене ваздушне завесе;
* Зграде намењене за одржавање верских обреда;
* Зграде које су под одређеним режимом заштите, а код којих би испуњење захтева енергетске ефикасности било у супротности са условима заштите;
* Зграде које се не греју или се греју на температури до +12°C.

Енергетски пасош чини саставни део техничке документације која се прилаже уз захтев за издавање употребне дозволе.

Енергетски пасош зграде издаје се по извршеном енергетском прегледу зграде.

Издаје се за целу зграду или за део зграде, када се ради о згради која је према овом правилнику дефинисана као зграда са више енергетск их зона. Енергетски пасош се може издати и за део зграде који чини самосталну употребну целину (пословни простор, стан). Зграда или њена самостална употребна целина може имати само један енергетски пасош.

**Поглавље 10.3.0. ПОЈЕДИНАЧНА ПРАВИЛА ГРАЂЕЊА:**

**Став 2**, мења се и гласи: У случају да општим и појединачним правилима грађења нису дефинисани сви елементи потребни за издавање локацијских услова и грађевинске дозволе, меродавна је примена важећег Правилника о општим правилима за парцелацију, регулацију и изградњу.

Табела ПГ-01, **А.1.1. Образовање**:

**Став 1.2. намена - допунска, могућа**, мења се и гласи: култура, здравство, спорт и рекреација, социјалне установе, јавна управа, администрација, државни органи, становање у функцији основне делатности објекта (домар), библиотека, галерија, музеј, архив, изложбени простори, установе заштите нкд и простор за делатности затвореног типа са циљем унапређења културног живота и осавремењавање рада институција културе, едукативно-производни центар;

**Став 1.3. намена - забрањена**, мења се и гласи: становање, производне делатности осим производње у функцији едукативно-производног центра;

**Став 3.1. постављање објекта - положај у односу на регулацију**, мења се и гласи: дефинисано је општим правилима грађења, тачка 10.2.1.3. Положај објеката у односу на регулациону и грађевинску линију;

**Став 3.2. постављање објекта - положај у односу на границе грађевинске парцеле**, мења се и гласи: дефинисано је општим правилима грађења, тачка 10.2.1.4. Положај објеката у односу на границе грађевинске парцеле/комплекса.

**Став 3.11. паркирање и гаражирање**,мења се и гласи: паркинг простор предвидети у оквиру грађевинске парцеле; број паркинг места - 1 паркинг место на 70m2 корисног простора;

Табела ПГ-02, **А.1.2. Социјална и дечија заштита**:

**Став 3.1.постављање објекта-положај у односу на регулацију**, мења се и гласи: дефиинисано је општим правилима грађења, тачка 10.2.1.3. Положај објеката у односу на регулациону и грађевинску линију;

**Став 3.2. постављање објекта - положај у односу на границе грађевинске парцеле**, мења се и гласи: дефинисано је општим правилима грађења, тачка 10.2.1.4. Положај објеката у односу на границе грађевинске парцеле/комплекса.

**Став 3.11. паркирање и гаражирање**,мења се и гласи: паркинг простор предвидети у оквиру грађевинске парцеле; број паркинг места - 1 паркинг место на 70m2 корисног простора;

Табела ПГ-03, **А.1.3. Здравствена заштита**:

**Став 3.1. постављање објекта - положај у односу на регулацију**, мења се и гласи: дефинисано је општим правилима грађења, тачка 10.2.1.3. Положај објеката у односу на регулациону и грађевинску линију;

**Став 3.2. постављање објекта - положај у односу на границе грађевинске парцеле**, мења се и гласи: дефинисано је општим правилима грађења, тачка 10.2.1.4. Положај објеката у односу на границе грађевинске парцеле/комплекса.

**Став 3.11. паркирање и гаражирање**,мења се и гласи: паркинг простор предвидети у оквиру грађевинске парцеле; број паркинг места - 1 паркинг место на 70m2 корисног простора; број гаража - према потреби, у комплексу;

Табела ПГ-04, **А.1.4. Култура и информисање**:

**Став 1.2. намена - допунска, могућа**, мења се и гласи: јавна управа и администрација, комерцијалне услуге, угоститељство, трговина, занатске услуге;

**Став 3.1. постављање објекта - положај у односу на регулацију**, мења се и гласи: дефинисано је општим правилима грађења, тачка 10.2.1.3. Положај објеката у односу на регулациону и грађевинску линију;

**Став 3.2. постављање објекта - положај у односу на границе грађевинске парцеле**, мења се и гласи: дефинисано је општим правилима грађења, тачка 10.2.1.4. Положај објеката у односу на границе грађевинске парцеле/комплекса;

**Став** **3.11. паркирање и гаражирање**,мења се и гласи: паркинг простор предвидети у оквиру грађевинске парцеле; број паркинг места - 1 паркинг место на 70m2 корисног простора и 1 паркинг место на 30 гледалаца;

Табела ПГ-06, **А.1.6. Управа и држани органи/Јавна управа, А.2. Комуналне делатности /Пошта**:

**Став 1.2. намена - допунска, могућа**, мења се и гласи: комерцијалне услуге, административне услуге, едукативно-производни центар;

**Став 1.3. намена - забрањена**, мења се и гласи: становање, производне делатности осим производње у функцији едукативно-производног центра;

**Став 3.1. постављање објекта - положај у односу на регулацију**, мења се и гласи: дефинисано је општим правилима грађења, тачка 10.2.1.3. Положај објеката у односу на регулациону и грађевинску линију;

**Став 3.2. постављање објекта - положај у односу на границе грађевинске парцеле**, мења се и гласи: дефинисан је општим правилима грађења, тачка 10.2.1.4. Положај објеката у односу на границе грађевинске парцеле/комплекса;

**Став 3.11. паркирање и гаражирање**,мења се и гласи: паркинг простор предвидети у оквиру грађевинске парцеле; број паркинг места - 1 паркинг место на 70m2 корисног простора, (за пошту 1 паркинг место на 150m2 корисног простора); број гаража - према потреби, у комплексу.

Табела ПГ-09, **А.2.** **Комуналне делатности/Зелена пијаца**:

**Став 3.1. постављање објекта - положај у односу на регулацију**, мења се и гласи: дефинисан је општим правилима грађења, тачка 10.2.1.3. Положај објеката у односу на регулациону и грађевинску линију;

**Став 3.2. постављање објекта - положај у односу на границе грађевинске парцеле**, мења се и гласи: дефинисан је општим правилима грађења, тачка 10.2.1.4. Положај објеката у односу на границе грађевинске парцеле/комплекса;

**Став 3.11. паркирање и гаражирање**,мења се и гласи: паркинг простор предвидети у оквиру грађевинске парцеле/комплекса; број паркинг места:

* пословање - 1 паркинг место на 70m² корисног простора;
* трговина на мало, пијаца - 1 паркинг место на 100m² корисног простора и
* складиштење - 1 паркинг место на 200m² корисног простора.

Табела ПГ-05, **А.1.5.** **Спорт и физичка култура**:

**Став 3.1. постављање објекта - положај у односу на регулацију**, мења се и гласи: дефинисано је општим правилима грађења, тачка 10.2.1.3. Положај објекта у односу на регулациону и грађевинску линију;

**Став 3.2. постављање објекта - положај у односу на границе грађевинске парцеле**, мења се и гласи: дефинисано је општим правилима грађења, тачка 10.2.1.4. Положај објеката у односу на границе грађевинске парцеле/комплекса.

Табела ПГ-13, **А.4.** **Зелене и слободне површине**:

**Став 1.4. индекс (степен) заузетости грађевинске парцеле**, мења се и гласи: до 5% (површина под објектом максимално 50m2);

**Став 1.5. индекс (степен) изграђености грађевинске парцеле**, мења се и гласи: индекс изграђености грађевинске парцеле до 0,05;

**Став 3.1. постављање објекта-положај у односу на регулацију**, мења се и гласи: дефинисано је општим правилима грађења, тачка 10.2.1.3. Положај објеката у односу на регулациону и грађевинску линију;

**Став 3.2. постављање објекта - положај у односу на границе грађевинске парцеле**, мења се и гласи: дефинисан је општим правилима грађења, тачка 10.2.1.4. Положај објеката у односу на границе грађевинске парцеле/комплекса;

**Став 3.11. паркирање и гаражирање**,мења се и гласи: паркинг простор предвидети у оквиру грађевинске парцеле; 1 паркинг место на 200m2 површине комплекса и 1 паркинг место на 70m2 за објекте у функцији рекреације, трговине и угоститељства.

Табела ПГ-12, **А.3.** **Саобраћајнице**:

**Став 3.1. постављање објекта - положај у односу на регулацију**, мења се и гласи: дефинисан је општим правилима грађења, тачка 10.2.1.3. Положај објеката у односу на регулациону и грађевинску линију;

**Став 3.2. постављање објекта - положај у односу на границе грађевинске парцеле**, мења се и гласи: дефинисан је општим правилима грађења, тачка 10.2.1.4. Положај објеката у односу на границе грађевинске парцеле/комплекса;

**Став 3.11. паркирање и гаражирање**,мења се и гласи: паркинг простор предвидети у оквиру грађевинске парцеле; број паркинг места - 1 паркинг место на 70m2 корисног простора.

Табела ПГ-15, **Б.1.** **Становање/Становање великих густина**:

**Став 3.1. постављање објекта - положај у односу на регулацију**, мења се и гласи: дефинисано је општим правилима грађења, тачка 10.2.1.3. Положај објеката у односу на регулациону и грађевинску линију;

**Став 3.2. постављање објекта - положај у односу на границе грађевинске парцеле**, мења се и гласи: дефинисано је општим правилима грађења, тачка 10.2.1.4. Положај објеката у односу на границе грађевинске парцеле/комплекса;

**Став 3.3. удаљеност објекта - најмања дозвољена међусобна удаљеност објеката**,мења се и гласи: дефинисана је општим правилима грађења, тачка 10.2.1.6.Најмања дозвољена међусобна удаљеност објеката.

Табела ПГ-16, **Б.1.Становање/Становање средњих густина - породично и вишепородично становање -**, мења се у **Б.1.** **Становање/Становање средњих густина**:

**Став 1.6. услови за образовање грађевинске парцеле**, мења се и гласи: најмања површина грађевинске парцеле за изградњу износи: 600m² (минимално 500m² за социјално становање), најмања ширина парцеле за слободностојеће објекте је 16,0m, за објекте у прекинутом низу је 14,0m, а за објекте у непрекинутом низу је 12,0m; За парцеле мање од 600m2 важе правила грађења ПГ-17.*Становање умерених густина у градском подручју.* За изградњу објеката БРГП преко 800m2 предвиђа се могућност етапне изградње;

**Став 3.1. постављање објекта - положај у односу на регулацију**, мења се и гласи: дефинисано је општим правилима грађења, тачка 10.2.1.3. Положај објеката у односу на регулациону и грађевинску линију;

**Став 3.2. постављање објекта - положај у односу на границе грађевинске парцеле**, мења се и гласи: дефинисано је општим правилима грађења, тачка 10.2.1.4. Положај објеката у односу на границе грађевинске парцеле/комплекса;

**Став 3.3. удаљеност објеката - најмања дозвољена међусобна удаљеност објеката**,мења се и гласи: дефинисана је општим правилима грађења, тачка 10.2.1.6.Најмања дозвољена међусобна удаљеност објеката;

**Став 3.5. највећа дозвољена спратност објеката**,допуњује се ставом који гласи: За парцеле мање од 600m2 важе правила грађења ПГ-17.*Становање умерених густина у градском подручју*.

Табела ПГ-17, **Б.1.Становање /Становање умерених густина у градском подручју**:

**Став 1.6. услови за образовање грађевинске парцеле**, први пасус мења се и гласи: најмања површина грађевинске парцеле за изградњу износи: 300m2 за слободностојеће објекте, 200m2 за објекте у прекинутом низу, 150m2 за објекте у непрекинутом низу, 130m2 за полуатријумске објекте.

Најмања ширина грађевинске парцеле износи:10,0m за слободностојеће објекте, 8,0m за објекте у прекинутом низу и 5,0m за објекте у непрекинутом низу и полуатријумске објекте;

**Став 3.1. постављање објекта - положај у односу на регулацију**, мења се и гласи: дефинисано је општим правилима грађења, тачка 10.2.1.3. Положај објеката у односу на регулациону и грађевинску линију;

**Став 3.5. највећа дозвољена спратност објеката**,мења се и гласи: П+3, могућа изградња подземних етажа;

**Став 3.9. услови за изградњу других објеката, осим гаража код изградње вишепородичних објеката, а све у оквиру прописаних параметара изграђености и заузетости грађевинске парцеле, на истој грађевинској парцели**, преименује се и гласи: услови за изградњу других објеката, на истој грађевинској парцели.

**Став 3.16.** допуњује се алинејом: За потес источно од Матејевачког пута (Подручје бр.8), не важе наведени параметри из Става 1.6. већ се предметно становање (са пословањем) задржава у постојећем стању.

Табела ПГ-20, **Б.1.Становање/Пословно**-**стамбена зона**:

**Став 1.1.намена - доминантна**, мења се и гласи: пословање, становање-обавезан пословни простор у приземљу;

**Став 1.6. услови за образовање грађевинске парцеле**: Најмања површина грађевинске парцеле за изградњу износи 450m2. Најмања ширина грађевинске парцеле је: 16,0m за слободностојећи објекат, 14,0m за објекат у прекинутом низу и 12,0m за објекат у непрекинутом низу и полуатријумски објекат.

За постојеће зоне, за парцеле чија је ширина мања од минимално прописане, у случају доградње, реконструкције, обнове, адаптације, санације и текућег/инвестиционог одржавања, таква се и задржава.

За постојеће зоне, за парцеле мање од 450m2 важе услови прописани у оквируПГ-17 *Становање умерених густина у градском подручју*;

**Став 3.1. постављање објекта - положај у односу на регулацију**, мења се и гласи: дефинисано је општим правилима грађења, тачка 10.2.1.3. Положај објеката у односу на регулациону и грађевинску линију;

**Став 3.3. удаљеност објекта - најмања дозвољена међусобна удаљеност објеката**,мења се и гласи: дефинисана је општим правилима грађења, тачка 10.2.1.6.Најмања дозвољена међусобна удаљеност објеката;

**Став 3.5. највећа дозвољена спратност објеката**, **пасус 3**, мења се и гласи: за парцеле мање од 450m2 важе правила грађења ПГ-17.*Становање умерених густина у градском подручју*;

**Став 3.6. највећа дозвољена висина објеката**, **пасус 3**, мења се и гласи: за парцеле мање од 450m2 максимална висина до 14,0m;

**Став 3.9. услови за изградњу других објеката, на истој грађевинској парцели**, мења се и гласи: на истој грађевинској парцели до 450m2 могу се градити и помоћни објекти, на грађевинској парцели преко 450m2 могу градити само гараже.

**Став 3.15. посебни услови за изградњу објеката**, мења се и гласи: обавезан пословни простор у приземљу.

Табела ПГ-21, **Б.2.** **Градски центри /Секундарни градски центар**:

**Став 3.1. постављање објекта - положај у односу на регулацију**, мења се и гласи: дефинисано је општим правилима грађења, тачка 10.2.1.3. Положај објеката у односу на регулациону и грађевинску линију;

**Став 3.2. постављање објекта - положај у односу на границе грађевинске парцеле**, мења се и гласи: дефинисано је општим правилима грађења, тачка 10.2.1.4. Положај објеката у односу на границе грађевинске парцеле/комплекса;

**Став 3.3. удаљеност објекта - најмања дозвољена међусобна удаљеност објеката**,мења се и гласи: дефинисана је општим правилима грађења, тачка 10.2.1.6.Најмања дозвољена међусобна удаљеност објеката.

Табела ПГ-24, **Б.3.** **Пословне и радне зоне**:

**Став 1.3. намена - забрањена**, брише се: јавне функције;

**Став 3.1. постављање објекта - положај у односу на регулацију**, мења се и гласи: дефинисано је општим правилима грађења, тачка 10.2.1.3. Положај објекта у односу на регулациону и грађевинску линију;

**Став 3.2. постављање објекта - положај у односу на границе грађевинске парцеле**, мења се и гласи: објекат се поставља на минимум 4,0m, од граница грађевинске парцеле;

**Став 3.11. паркирање и гаражирање**,мења се и гласи: паркинг простор предвидети у оквиру грађевинске парцеле/комплекса; број паркинг места:

* пословање - 1 паркинг место на 70m² корисног простора;
* трговина на мало - 1 паркинг место на 100m² корисног простора и
* складиштење - 1 паркинг место на 200m² корисног простора; број гаража - према потреби, у комплексу.

Табела ПГ-25, **Б.3.3.** **Угоститељство и туризам**:

**Став 3.1. постављање објекта - положај у односу на регулацију**, мења се и гласи: дефинисано је општим правилима грађења, тачка 10.2.1.3. Положај објеката у односу на регулациону и грађевинску линију;

**Став 3.2. постављање објекта - положај у односу на границе грађевинске парцеле**, мења се и гласи: објекат се поставља на минимум 4,0m, од граница грађевинске парцеле;

**Став 3.11. паркирање и гаражирање**,мења се и гласи: паркинг простор предвидети у оквиру грађевинске парцеле; број паркинг места - 1 паркинг место на користан простор за 8 столица и 1 паркинг место на користан простор за 10 кревета; број гаража - према потреби, у комплексу.

Табела ПГ-26, **В.** **Верски објекти**:

**Став 3.1. постављање објекта - положај у односу на регулацију**, мења се и гласи: дефинисано је општим правилима грађења, тачка 10.2.1.3. Положај објеката у односу на регулациону и грађевинску линију;

**Став 3.2. постављање објекта - положај у односу на границе грађевинске парцеле**, мења се и гласи: објекат се поставља на минимум 4,0m, од граница грађевинске парцеле.

**Став 3.11. паркирање и гаражирање**,мења се и гласи: паркинг простор предвидети у оквиру грађевинске парцеле; број паркинг места - 30 паркинг места на 500 м2 површине простора.

**Б. САДРЖАЈ ГРАФИЧКОГ ДЕЛА ПЛАНА**

Карта П0: Прегледна карта ......... 1:10 000

**ПОСТОЈЕЋЕ СТАЊЕ**

Карта П1: Постојећа функионална организација- подела на целине и зоне ......... 1:5 000

Карта П2: Постојећа функц. организација са претежном наменом простора…… 1:5 000

**ПЛАНСКА РЕШЕЊА**

Карта 01:Границa Плана и границa планираног грађ.подручја са претежном   
планираном наменом површина Р 1:2500

Карта 02:Саобраћајно решење са регулационим линијама улица и површина   
јавне намене и и нивелациони план Р 1:2500

Карта 03: Урбанистичка регулација Р 1:2500

Карта 4.1.: Електроенергетска мрежа Р 1:5000

Карта 4.2.: Водоводна мрежа Р 1:5000

Карта 4.3.: Канализациона мрежа Р 1:5000

Карта 4.4: Топлификација и гасификација Р 1:5000

Карта 4.5.: Телекомуникациона мрежа Р 1:5000

Карта 05а: Начин спровођења плана Р 1:5000

Карта 05б: Објекти и зоне заштите Р 1:5000

**В. САДРЖАЈ ДОКУМЕНТАЦИОНЕ ОСНОВЕ**

Документациона основа Плана садржи:

1. Одлуку о изради Првих измена и допуна Плана са Одлуком о неприступању изради стратешке процене утицаја Првих измена и допуна Плана генералне регулације подручја Градске општине Пантелеј – прва фаза (парцијалне измене) на животну средину;
2. Извод из ГУП-а Ниша 2010-2025;
3. Извод из Плана генералне регулације;
4. Новински оглас-излагање материјала на рани јавни увид;
5. Материјал за рани јавни увид;
6. Извештај о обављеном увиду у материјал за рани јавни увид;
7. Услове и сагласности надлежних министарстава, завода и предузећа:

* РС, Министарство унутрашњих послова РС-Сектор за ванредне ситуације, Управа за ванредне ситуације у Нишу, 09/20/2/1 бр.217-770/17 од 15.09.2017.год.
* Транснафта, бр.10735/1-2017 од 19.09.2017.год.
* РС, Министарство грађевинарства, саобраћаја и инфраструктуре/Сектор за просторно планирање и урбанизам, бр.350-01-00766/2017-11 од 21.09.2017.год.
* РС, ГУ града Ниша/Секретаријат за заштиту животне средине, бр.14-423/2017 од 22.09.2017.год.
* "Србијагас", бр.07-07/22591 од 13.09.2017.год.
* РС, Завод за заштиту споменика културе Ниш, бр.1124/2 од 29.09.2017. год.
* ЈКП "Дирекција за јавни превоз Града Ниша", бр.1898/17 од 29.09.2017.год.
* "Телеком Србија", Регија Ниш, ИЈ Ниш, Служба за планирање и развој Ниш, бр.7131-343810/2-2017 од 05.10.2017.год.
* РС, град Ниш, Секретаријат за имовинско-правне послове, бр.4479//2017-04 од 04.10.2017.год.
* ЈП "Пошта Србије" Београд, Радна јединица "Ниш", бр.2017-146022/2 од 05.010.2017.год
* ЈКП "Naisssus" Ниш, бр.33873/2 од 06.10.2017.год.
* "Електромреже Србије" а.д. бр.130-UTD-003-607/2017-002 од 13.10.2017.год.
* ЈКП "Градска топлана" Ниш, бр.02-6735/2 од од 18.010.2017.год
* РС, Завод за заштиту природе Србије, 03 бр.020-2208/2 од 18.10.2017.год.
* РС, Министарство одбране, Сектор за материјалне ресурсе/Управа за инфраструктуру, бр.3257-4/ од 21.11.2017.год.
* Теленор", бр.453/332/17 од 28.11.2017.год.
* "Југоросгаз" а.д. бр. Н/И-547 од 22.11.2017.год.
* "ЕПС ДИСТРИБУЦИЈА" д.о.о.Београд/огранак "Електродистрибуција Ниш", од 28.12.2017.год.

1. Извештај Комисије за планове Града Ниша - стручна контрола нацрта Првих измена и допуна Плана, бр.353-1349/2017-06 од 20.02.2018.год.
2. Новински оглас објављен у дневном листу "Народне новине"/Излагање Нацрта Плана на јавни увид у периоду од 17.04.2018. год. до 16.05.2018.год.
3. Јавна седница Комисије за планове одржана 30.05.2018.год.
4. Извештај Комисије за планове Града Ниша - сумирање јавног увида, бр.353-445/2018-06 од 28.06.2018.год.
5. Претходно мишљење Скупштине Градске општине Пантелеј;
6. Образложење.

**Г. ЗАВРШНЕ ОДРЕДБЕ**

Доношењем овог Плана, престају да важе следећи планови:

* ДУП улице СОМБОРСКЕ ("Сл.лист Града Ниша", бр.24/82),
* Измене и допуне ДУП-а улице СОМБОРСКЕ (у делу инфраструктуре) - ("Сл.лист Града Ниша", бр.13/84),
* ДУП улице "ВАСЕ ПЕЛАГИЋА" од Нишавске до улице Сомборске ("Сл.лист Града Ниша", бр.34/86),
* ДУП дела Булевара "МЕДИЈАНА" са инфраструктуром од улице Књажевачке до "Дуваништа III" ("Сл.лист Града Ниша", бр.34/86),
* ДУП стамбеног блока "КЊАЖЕВАЧКА - МАТЕЈЕВАЧКИ ПУТ" - део МЗ "Моша Пијаде" ("Сл.лист Града Ниша", бр.24/91),
* ДУП стамбеног блока "КЊАЖЕВАЧКА ЈУГ" - део МЗ "Моша Пијаде" ("Сл.лист Града Ниша", бр.24/91),
* Регулациони план примарне градске гасоводне мреже са мерно регулационим станицама**[[1]](#footnote-2)** ("Сл.лист Града Ниша", бр.12/94),
* УП стамбеног насеља "АРДИЈА" ("Сл.лист Града Ниша", бр.14/94),
* УП за изградњу ТС 10/0,4 кВ "ЖАРКА ЗРЕЊАНИНА" са прикључним водовима 10 кВ и расплетом мреже 0,4 кВ ("Сл.лист Града Ниша", бр.14/95),
* УП доградње ТС 10/0,4 кВ "КЊАЖЕВАЧКА I" ("Сл.лист Града Ниша", бр.14/95),
* ДУП "БРАНКО МИШИЋ - КАМЕНКО" - између аутопута и пруге Ниш - Зајечар (стамбено насеље) - ("Сл.лист Града Ниша", бр.15/95),
* УП парка у МК "Б.М.КАМЕНКО" ("Сл.лист Града Ниша", бр.9/97),
* УП Нишавског колектора од ул. Пролетерске до моста "Младости" ("Сл.лист Града Ниша", бр.9/97),
* УП парка у МК "Б.М.КАМЕНКО" ("Сл.лист Града Ниша", бр.9/97),
* УП колектора "СОМБОРСКА" ("Сл.лист Града Ниша", бр.9/97),
* УП прикљ.вода за прикључ. пумпне станице "МАТЕЈЕВАЦ 1" ("Сл.лист Града Ниша", бр.18/97),
* УП стамбеног насеља "Матејевачки пут" у Нишу ("Сл.лист Града Ниша", бр.8/99),
* УП колектора "СОМБОРСКА" ("Сл.лист Града Ниша", бр.9/97),
* УП прикљ.вода за прикључ. пумпне станице "МАТЕЈЕВАЦ 1" ("Сл.лист Града Ниша", бр.18/97),
* УП стамбеног насеља "Матејевачки пут" у Нишу ("Сл.лист Града Ниша", бр.8/99),
* РП стамбеног насеља "Пантелеј" у Нишу ("Сл.лист Града Ниша", бр.1/00),
* РП ДЕЛА УЛИЦЕ КЊАЖЕВАЧКЕ (од Алексиначке до Матејевачког пута) - ("Сл.лист Града Ниша", бр.15/01),
* Измене и допуне РП СТАМБЕНОГ НАСЕЉА "ПАНТЕЛЕЈ" (ул. Бранка Денића "ДЕВЕ") У Нишу ("Сл.лист Града Ниша", бр.3/02),
* УП Бензинске станице "ЛИОН" ("Сл.лист Града Ниша", бр.12/02),
* РП стамбене зоне између улица Горњоматејевачке и Гњиланске у Нишу ("Сл.лист Града Ниша", бр.35/02),
* УП ТС 10/0,4 Кв "ГОРЊИ МАТЕЈЕВАЦ 5" у Нишу ("Сл.лист Града Ниша", бр.49/02),
* Измена и допуна РП стамбеног насеља "ПАНТАЛЕЈ" (ул. Краљевачка) - ("Сл.лист Града Ниша", бр.10/03),
* ПДР "ПАНТАЛЕЈ" (улица 7 секретара СКОЈ-а и ул. Горњоматејевачка - део) - ("Сл.лист Града Ниша", бр.47/03),
* ПДР стамбеног блока у Улици Студеничкој у Нишу ("Сл.лист Града Ниша", бр.49/03),
* ПДР стамбеног насеља "ПАНТАЛЕЈ ЗАПАД" у Нишу ("Сл.лист Града Ниша", бр.70/03),
* ПДР стамбено - пословног блока "ЈАГОДИН МАЛА" - источно од улице Чегарске ("Сл.лист Града Ниша", бр.71/03),
* ПДР центра насеља "ПАНТЕЛЕЈ" ("Сл.лист Града Ниша", бр.72/03),
* ПДР Улице Раданске у Нишу ("Сл.лист Града Ниша", бр.72/03),
* ПДР насеља "СОМБОРСКА - ИСТОК" ("Сл.лист Града Ниша", бр.33/04),
* ПДР простора бившег СЕВЕРНОГ БУЛЕВАРА НА ПАНТАЛЕЈУ ("Сл.лист Града Ниша", бр.106/04),
* ПДР насеља "СОМБОРСКА - ЦЕНТАР" ("Сл.лист Града Ниша", бр.106/04),
* ПДР Улице Војводе Мишића северно од реке Нишаве у Нишу ("Сл.лист Града Ниша", бр.102/05),
* ПДР Улице Васе Пелагића ("Сл.лист Града Ниша", бр.96/06),
* ПДР дела Улице Посавске и Улице Кичевске на подручју Пантелеја у Нишу ("Сл.лист Града Ниша", бр.47/07),
* Измене и допуне ПДР ДЕСНЕ ОБАЛЕ НИШАВЕ ("Сл.лист Града Ниша", бр.9/09),
* Измене и допуне ПДР "СОМБОРСКА - ЦЕНТАР" у Нишу ("Сл.лист Града Ниша", бр.20/09),
* ПДР Матејевачког пута од Сомборске до петље на аутопуту у насељу "Доња Врежина" у Нишу ("Сл.лист Града Ниша, бр.67/10)",
* Друге измене и допуне дела ПДР Сомборска-центар у Нишу ("Сл.лист Града Ниша", бр.38/11).

По доношењу, План се доставља: Министарству грађевинарства, саобраћаја и инфраструктуре, Градској управи Града Ниша-Секретаријату за планирање и изградњу, Архиву Града Ниша, Градској општини Пантелеј и ЈП-у Завод за урбанизам Ниш.

Републичком геодетском заводу се доставља прилог:"*Саобраћајно решење са регулационим линијама улица и површина јавне намене и нивелационим планом*" у аналогном и дигиталном облику.

Текстуални део Првих измена и допуна Плана објављује се у "Службеном листу Града Ниша", а Прве измене и допуне Плана се у целости (текстуални и графички део) објављују у електронском облику и доступне су путем интернета.

Даном ступања на снагу Првих измена и допуна Плана престаје да важи графички део **Плана генералне регулације подручја Градске општине Пантелеј - прва фаза** ("Службени лист Града Ниша", бр. 102/12) у граници захвата Првих измена и допуна Плана. Текстуални део Првих измена и допуна Плана примењиваће се на целокупном подручју обухвата основног планског документа.

План ступа на снагу осмог дана од дана објављивања у "Службенoм листу Града Ниша", а објављује се и у електронском облику и доступан је на увид јавности.

СКУПШТИНА ГРАДА НИША

Број: \_\_\_\_\_\_\_\_\_\_\_\_

У Нишу, \_\_\_\_\_\_\_2018.год.

Председник,

Мр Раде Рајковић

1. План се ставља ван снаге само у делу захвата предметног Плана [↑](#footnote-ref-2)